Vida Petrović Škero: Promene Ustava ne garantuju nezavisnost sudstva - Autonomija\nAktuelno 07. jan 2022.\nDo samog referenduma ostalo je manje od deset dana, glasački listići su odštampani, ali čini da se mnogima u Srbiji nije jasno ni samo referendumsko pitanje, niti da li glasaju o Kosovu, Rio tintu ili nečem trećem.\n„Da li ste za potvrđivanje akta o promeni Ustava Republike Srbije?“ – piše na listiću sa kojim će se građani suočiti 16. janura, a iza tog pitanja krije se niz promena ustava Srbije vezanih za funkcionisanje pravosuđa i tužilaštva u Srbiji.\nNažalost, kako u razgovoru za Glas Amerike kaže bivša predsednica Vrhovnog suda Srbije Vida Petrović Škero, ni mnoge sudije i tužioci ne znaju o kakvim je promenama reč:\n“Moram da imam ponovo primedbu na funkcionisanje naše države. Mesec dana od kada je raspisan referendum ništa se nije uradilo na pitanju referendumske kampanje. Da ne kažem da ceo tok izmene Ustava građani nisu pojma imali o čemu se i šta se radi. Građani sada misli da sudije hoće da izotmu vlast i da budu nezavisni. Od koga nezavisni? Građani moraju da shvate da je nezavisnost sudstva njihovo pravo.”\nCela priča o promeni Ustava ima nekoliko dimenzija – pre svega onaj najvidljivi politički nivo, na kome se odgovor „za“ ili „protiv“ promena Ustava zapravo svodi na jednostavno pitanje da li ste „za“ ili „protiv“ Vučića.\nIz važnijeg, pravnog ugla, sagovornica Glasa Amerike ističe da pored dobrih rešenja po kome će se sudije i tužioci ubuduće birati u struci, to jest u visokom savetu sudstva ili tužilaštva, postoji i nekoliko rešenja koja ostavljaju mogućnost ozbiljne politizacije pravosuđa. Najvažnija zamerka tiče se naizgled manje važnog rešenja po kome će se uslovi za izbor i uslovi za razrešenje sudija urediti posebnim zakonom umesto samim ustavom. Po rečima Škero upravo to iz iskustva govori da su vrlo moguće zloupotrebe:\n“Da ne može zakonodavac, odnosno politička grana vlasti da ih menja, evo videli smo sada za manje od 24 sata smo dobili nov zakon. To je problem”, kaže Škero i dodaje:\n“Godinama gledamo kako naše skupština donosi zakone ponekad za ličnost, ponekad za trenutnu situaciju, ponekad sa retroaktivnim dejstvom, sve više u hitnoj proceduri, tako da zakon stupa na snagu sutra, ja nema preterano poverenje da li će ti zakoni biti tog kvaliteta da će ove ustavne promene biti kvalitetne i zaživeti. Jer, vi možete da donesete odličan ustavni okvir, ali njegova realizacija nije ni malo prepuštena ustavu nego zakonu.”\nOsim ove najvažnije zamerke, Škero ukazuje i na odredbu po kojoj sudije i tužioci ne samo da ne smeju biti članovi političkih stranaka, nego ne smeju ni da se bave politikom. Osim što nije definisano šta znači bavljenje političkom delatonošću, po njenim rečima takva odredba može da bude zloupotrebljena, što je i u praksi pokazano:\n“Već dve godine posmatram da u skupštini svaki sudija ili tužilac koji ima nekakav kritički stav u odnosu na zakon koji je u javnoj diskusiji, ako se donese odluka koja nije u redu, ili ako se predlože nekakvi kandidati koji ne odgovaraju vlasti, vi nemate obrazloženje zašto se ne prihvata njihovo predlaganje za izbor sudiju, predsednika suda ili tužioca, nego se samo lapidarno kaže – imaju bezbedonosne probleme, a za sudiju koji recimo kritikuje zakon kaže se – ali on se bavi politikom”.\nVida Petrović Škero ukazuje i na to da se već nekoliko godina budžet pravosuđa premešta iz ruku Vrhovnog saveta sudstva u ruke izvršne vlasti, što takođe ne daje potpuno nezavisnost sudstva od druge dve grane vlasti. Ali se još jednom pokazuje kako odredba o tome da će nešto regulisati zakonom lako izvrda:\n“Na zakon je prebačena delatnost Saveta da budžet prelazi na Visoki savet sudstva. Od 2016. četiri puta je decembra meseca menjan jedan jedini član zakona o sudovima, koji je regulisao nadležnost Visokog saveta. I svaki put je rečeno – ta odredba će se pomeriti njeno izvršenje za sledeću godinu, 1. januar. I nikada nije prešla nadležnost ta materijalne nadležnosti pravosuđa. I kad mi znamo kako funkcioniše naš zakonodavni sistem – bilo bi jako dobro da su najbitnije funkcije u nadležnosti bile konstatovane u ustavu.”\nU dobra rešenja ustavnih reformi u oblasti pravosuđa sagovornica Glasa Amerike ističe da će ubuduće Visoki savet sudstva imenovati nove sudije, umesto dosadašnjeg rešenja po kome je u prvom izboru Skupština Srbija postavljala nove sudije. U slučaju Visokog saveta sudstva šest članova biraju same sudije, dok četiri ugledna pravnika postavlja parlament, čime će struka imati prednost i većinu nad politikom. Tužioci su malo lošije prošli od sudija, ističe Vida Petrović Škero i dodaje da se može postaviti pitanje načina izbora i postavljenja četiri člana Visokog saveta pravosuđa koje biraju poslanici u Skupštini.\nNa kraju, ona kritikuje i način na koji je vođena referendumska kampanja, što građani osim pisma koje su dobili u poštansko sanduče nisu bolje informisani o promenama ustava, ali i to što je vlast posle više od četiri godine priče o promeni ustava celu stvar odjednom prilično brzo odlučila da sprovede:\n“Da li je normalno da se promena ustava zakazuje dva meseca pre izbora? Da li je u redu da se referendumska kampanja održava u vreme kad imamo katolički Božić, novu godinu, naš pravoslavni Božić, kada imamo Badnje veče, kada je to period velikih slava i Nova godina?”\n(Glas Amerike, foto: N1)\npravosuđe | promena ustava | Vida Petrović Škero


Google otkriva 9.500 zlonamernih sajtova dnevno — Online Tržište\nObjavio(la) admin u kategoriji Generalno, Internet pretraga na dan 20. Juna 2012. / ostavite komentar\nGoogle je na svom blogu u utorak objavio neke nove detalje o tome kako se bori za sigurnost korisnika u borbi protiv zlonamernih programa i krađe online podataka korisnika. Google naglašava značaj svog Safe Browsing API-a koji koriste i Safari, Firefox i Chrome i nudi neke zanimljive detalje u vezi vrste napada koje beskrupulozni pojedinci koriste protiv neopreznih Web surfera.\nKompanija navodi da je tokom godina naučila jako mnogo o potrebi da se zaštite vlastiti serveri, korisnici, webmasteri i Internet provajderi.\nKompanija Google ističe da svakodnevno pronalazi u proseku 9.500 novih zlonamernih sajtova. Kompanija takođe dostavlja nekoliko miliona upozorenja dnevno preko Safe Browsing API, anti-malware i anti-phishing usluge, koju koriste Chrome, Safari i Firefox za upozoravanje svojih 600 miliona korisnika na zlonamerne sajtove. Google takođe dnevno dostavlja između 12 i 14 miliona upozorenja korisnicima preko svog pretraživača.\nGoogle kroz svoje partnerstvo sa kompanijom StopBadware.org takođe upozorava i nekoliko hiljada webmastera dnevno u vezi sa inficiranim sajtovima.\nGoogle navodi da su malware i phishing napadi porasli i što se tiče njihovog broja ali i njihove sofisticiranosti. Štetni sajtovi vrlo često imaju izuzetno kratak životni vek koji je manji od sat vremena a povremeno se pojavljuju i pod novim, nasumično generisanih nazivima domena u cilju izbegavanja detekcije.\nKreatori malwarea i prevara kojima se kradu podaci korisnika takođe sve više koriste sofisticiranije metode za bolje ciljanje korisnika među kojima je i “spear phishing”. Primer “spear phishing-a” je kada dobijete e-mail od neke kompanije ili što je još češće od banke, da putem linka u e-mailu odete na web sajt banke (koji je napravljen tako da izgleda isto kao i stvarni sajt) i ostavite svoje lične podatke (ime, prezime, broj računa, lozinka, itd.) koji su iz nekog razloga izgubljeni.\nTagovi: google, Internet pretraga, krađa identiteta, malware, online prevara, zlonamerni program, zlonamerni softver


Vesti online / Scena / Šoubiznis / Bivši bubnjar Nirvane objavio interaktivni dokumentarac “Play”\nBalkanrock, Vestionline A\nPoznati i priznati američki muzičar, nekadašnji član kultnog benda Nirvana i frontmen grupe Foo Fighters, učinio je to u cilju proslavljanja prednosti i izazova muzičara koji je čitav život posvetio muzici.\nPrvi deo počinje iza scene gde on diskutuje o ljubavi prema sviranju i njegovom dugogodišnjem odnosu prema instrumentu – uz proces i izazove snimanja i izvođenja ovog jedinstvenog performansa. Naime, “Play”, film koji traje 23 minuta, prati snimanje jedne kompozicije u studiju, samo što se u ovom slučaju radi o jednom muzičaru koji kamerom zapisuje kako svira svih sedam instrumenata na budućoj kompoziciji, a proces beleženja se odvija neposredno i uživo.\nDokumentarni film “Play” je pre svega interaktivno iskustvo u kome vi birate koji audio i koji video sadržaj želite da iskusite. Tako možete čuti izolovane snimke pojedinačnih instrumenata, kao i kompletan master snimak, ukoliko posetite sajt. Takođe, na vebsajtu možete preuzeti note i sami se okušati u izvođenju kompozicije, izbor i mogućnosti su samo vaše.\nKULTURA "Sloboda" u Domu omladine - 20 godina E-Playa


Antikorupcijske aktivnosti na lokalnom nivou predstavljene pred Komitetom regiona EU\nPoseban aspekt izlaganja odnosio se na predstavljanje podataka iz analize planova integriteta kao i izvještaja o sprovodjenju planova koji je izradila Agencija, kao i preporuka koje je Agencija dala organima vlasti u cilju unaprijeđenja planova integriteta.\nKoordinator Sektora za prevenciju korupcije Mladen Tomović predstavio ostvarene rezultate u prve dvije godine rada Agencije za spriječavanje korupcije sa posebnim osvrtom na aktivnosti Crne Gore u prevenciji korupcije na lokalnom nivou, na sjednici Zajedničkog savjetodavnog odbora između Komiteta regiona EU i Crne Gore, koja je održana 3. i 4. maja u Briselu.\nTomović je, u okviru teme sastanka “Prevencija korupcije na lokalnom nivou”, govorio o nadležnostima i aktivnostima Agencije za sprječavanje korupcije, koja je nosilac i koordinator preventivnih antikorupcijskih aktivnosti koje se realizuju u organima lokalne samouprave i lokalne uprave u Crnoj Gori.\nUčesnike Zajedničnog savjetodavnog odbora je upoznao o planu integriteta na lokalnom nivou, koji je donešen u svim opštinama u Crnoj Gori. Sve opštine su imenovale menadžere integriteta i redovno izvještavaju Agenciju o sprovođenju planova integriteta, odnosno o realizaciji antikorupcijskih mjera koje su tim planovima definisane. Poseban aspekt izlaganja odnosio se na predstavljanje podataka iz analize planova integriteta kao i izvještaja o sprovodjenju planova koji je izradila Agencija, kao i preporuka koje je Agencija dala organima vlasti u cilju unaprijedjenja planova integriteta. Navedene analize pokazale su da je vec nakon dvije godine od uspostavljanja planova integriteta došlo do značajnog smanjenja uticaja identifikovanih rizika na lokalnom nivou. Imajući u vidu da su planovi integriteta dvogodišnji dokumenti sada predstoji priprema za ažuriranje planova integriteta i njihovo dalje unaprijedjenje u skladu sa preporukama Agencije kako bi se identifikovani rizici dodano umanjili odnosno eliminisali.\nNarednog dana, 4. maja, održan je“Dan proširenja”, koji je okupio lokalne i regionalne predstavnike zemalja kandidata i potencijalnih kandidata, Evropske komisije i Komiteta regiona.\nDan proširenja, koji organizuje Komitet regiona EU, posvećen je pitanjima i politikama proširenja, sa fokusom na pripremu lokalne i regionalne administracije za proces pristupanja EU, budući da se najveći dio evropskog zakonodavstva implementira upravo na lokalnom nivou.


Merkel pozvala birače da budu strpljivi u pogledu migranata\n► Merkel pozvala birače da budu strpljivi u pogledu migranata\nNemačka kancelarka Angela Merkel pozvala je danas birače da pokažu strpljenje kada je reč o njenoj politici prema migrantima, na početku kampanje za savezne izbore 13. marta.\nPopularnost Merkelove beleži pad posle njene odluke prošle godine da otvori vrata Nemačke izbeglicama koje beže iz ratom zahvaćenih područja.\n"Znam da su ljudi nestrpljivi i da žele brze odgovore, ali brzi odgovori su često pogrešni odgovori", rekla je Merkelova u obraćanju pristalicama u Magdeburgu, prestonici istočne države Saksonija-Anhalt.\nMerkelova je priznala da će pitanje izbeglica biti glavno na izborima u tri savezne države - Saksoniji-Anhalt, kao i državama Baden-Virtenbergu i Rajland-Pfalcu na jugozapadu zemlje.\nU Saksoniji-Anhalt pitanje migranata, dovelo je do porasta podrške Alternativi za Nemačku (AfD), desničarskoj antimigracionoj stranci, koja trenutno ima oko 15 odsto podrške birača.\n"Upravo zato sam svesna da će ova izborna kampanja biti jedna od težih", istakla je Merkelova.\nUprkos porastu gneva birača zbog njene migracione politike, Merkelova je i dalje popularna među konzervativnim biračima, naveo je Rojters.\nTo se videlo u Magdeburgu, gradu od oko 230.000 stanovnika, gde je kancelarka dočekana ovacijama kada je ušla u halu hotela gde je organizovan predizborni skup, a pristalice CDU tapšale su gotovo minut na kraju njenog govora.\nJedna od oko 500 pristalica CDU, koji su se okupili da čuju govor Merkelove, rekla je, međutim, da očekuje od kancelarke da "konkretno kaže" na koji način će ta stranka rešavati problem migranata, kojih je u Nemačku prošle godine pristiglo 1,1 milion, većinom sa Bliskog istoka.\nKonzervativni blok ima podršku od oko 36 odsto na nacionalnom nivou, što je pad u odnosu na 41,5 odsto na saveznim izborima 2013. na kojima je Merkelova obezbedila treći mandat.


Naslovnica Balkan Bosna i Hercegovina Vučić nakon sastanka sa Erdoganom: Razgovor o Priboju i situaciji u regionu\nDešavanja u Priboju, ali i situacija u Bosni i Hercegovini bile su teme razgovora između predsjednika Srbije i Turkiye Aleksandra Vučića i Recepa Tayyipa Erdogana, potvrdio je ovo Vučić nakon sastanka u Ankari. Predsjednik Srbije u razgovoru za Pink dodaje da je informisao Erdogana o napretku u gradnji putne infrastrukture između BiH i Srbije.\n“Razgovarali smo i o Priboju, i o kompletnoj situaciji u regionu, kakvi su stavovi Srbije, kakvi Turkiye. Šta znači poštovanje Dejtonskog sporazuma, integriteta BiH, ali i poštovanja integriteta RS u okviru BiH”, rekao je Vučić ne ulazeći u detalje razgovora.\nNa koncu Vućić je dodao da je na sastanku sa Erdoganom bilo riječi i o pojedinim tačkama koje se tiču zajedničkog djelovanju dvije zemlje u međunarodnim organizacijama.\nUsame Zukorlić – Na Univerzitetu sve nesuglasice riješene\nSpahić: Ovo je početak kraja korone\nEKSKLUZIVNO Islamska zajednica jednoglasno odlučila da je funkcija Elme zamrznuta i...\nELMA POTVRDILA – Moja funkcija na Univerzitetu je u statusu mirovanja


Postavljena klopka u Valjevu - Valjevo\nPosted by: Marija Petrović - Marković in Valjevo, Valjevo ima rešenje za aerozagađenje 13. March 2019.\t1 Comment\nAgencija za zaštitu životne sredine donirala je, postavila i aktivirala klopku za polen u Valjevu, uređaj za praćenje koncentracije alergenog polena u vazduhu, čija vrednost iznosi 7.000 evra. Dobijanjem klopke za polen proširila se uspešno saradnja koju Grad Valjevo ima sa Agencijom za zaštitu životne sredine, tako da je Valjevo postalo 26. merno mesto u nacionalnoj mreži za praćenje koncentracija polena u Srbiji. Uz pomoć uređaja zvanog “klopka za polen” vrši se monitoring polenskog zagađenja vazduha za 24 aleregene vrste polena u vazduhu tokom sezone polinacije (od marta do novembra) u našem gradu.\nKlopka za polen u Valjevu / Foto: Valjevska posla\nPraćenje koncentracije alergenog polena itekako je važno, jer rezultati monitoringa omogućavaju proučavanje, prevenciju, dijagnostifikovanje i lečenje polenskih alergija koje utiču na zdravlje. Zamenik gradonačelnika dr Zoran Živkovi za Valjevska posla kaže da nas na merenje aeropolena u vazduhu obavezuju Svetska zdravstvena organizacija i Zakon o zaštiti životne sredine.\n“Sa monitoringom polenskog zagađenja dobićemo validne podatke koji će poslužiti da se takva vrsta zagađenja vazduha uporedi sa kliničkim nalazima pacijenata i na osnovu kojih će medicinska struka moći dalje da deluje i pomogne u rešavanju zdravstvenog problema. Pretpostavlja da je oko 10% ukupne populacije sklono takozvanim polenskim kijavicama. Na takve zdravstvene probleme može se uticati primenom vakcina, za čiju nabavku je potreban upravo monitoring koncentracije polena i rezultati “, naglašava zamenik gradonačelnika dr Zoran Živković.\nZamenik gradonačelnika dr Zoran Živković pored klopke za polen na krovu zgrade Gradske uprave Valjevo / Foto: Valjevska posla\nAgencija za zaštitu životne sredine obavezala se da narednih 6 meseci vrši besplatno očitavanja zagađenja vazduha alergenim polenom.\n“Prvih 6 meseci očitavanja vrednosti radiće Agencija za zaštitu životne sredine. Posle toga će, nadam se, taj posao preuzeti Zavod za javno zdravlje Valjevo, koji će za taj period od 6 meseci obučiti svoj kadar za čitanje rezultata alergonenog zagađena vazduha u Valjevu”, kaže Živković.\nKlopka za polen, koja je postavljena na krovu zgrade iznad sale Gradskog veća, poluautomatska je stanica sa trakom na koju se 7 dana talože čestice polena. Nakon tog perioda dobijaju se rezultati za svaki dan zasebno 7 dana unazad. Ono što je najvažnije je da će se daljim analizama nakon određenog perioda dobi(ja)ti prognostičke procene alergogenog zagađenja za naš grad. Gradska uprava Valjevo preuzimaće sve podatke sa zvaničnog sajta Agencije za zaštitu životne sredine, a u svrhu obaveštavanja javnosti.\n“Nakon nekoliko meseci očitavanja rezulatata dobiće se karta polenskog aerozagađenja i vršiće se prognoze koncentracije polena. Mi ovde tačno znamo šta imamo od biljaka i rastinja i sa kojim alergenima ćemo se suočavati, a takođe znamo koji će nam alergeni sa strane biti ometajući faktori i na osnovu toga će se raditi pocena. Da bismo dobili realne vrednosti mora da prođe određeni period. Mi možemo i u kratkom vremenskom roku dobiti prognozu, ali bi bila sporna validnost tih procena”, ističe zamenik gradonačelnika dr Zoran Živković.\nValjevcima najveće muke zadaje polen ambrozije, ali realni podaci o tome koliki je broj naših sugrađana kojima polen ambrozije narušava ili ugrožava zdravlje ne postoje. Prema Živkovićevim rečima, može se raditi samo preventivna procentualna procena.\n“Na osnovu broja stanovnika može se istaći da je oko 6.000 stanovnika potencijalno ugroženo alergijskom reakcijom na ambroziju. Na osnovu merenja koncentracija i potencijalne ugroženosti može se planirati trebovanje vakcina za ambroziju”, kaže Živković.\nKlopka za polen – merno mesto Valjevo / Foto: Valjevska posla\nU našim ekoklimatskim uslovima produkcija polenovih zrna počinje početkom februara i traje do prvih dana novembra. Zrna se vetrom mogu preneti i na udaljenost preko 100 kilometara, u zavisnosti od vetra, padavina, temperature i vlažnosti vazduha. Kod nas u Srbiji najveći procenat alergija izaziva polen ambrozije u periodu od druge polovine jula do novembra meseca, zatim breze od februara do početka maja i trava od maja do druge dekade jula. Klopka za polen pored ambrozije identifikuje i meri koncentraciju polena još 23 biljne vrste: leska, jova, čempres, brest, topola, javor, vrba, jasen, breza, grab, platan, orah, hrast, bor, konoplje, trave, lipa, bokvica, kiselica, koprive, štirovi, pelin i dud.\nAgencija za zaštitu životne sredine Ambrozija Grad Valjevo Klopka za polen Polen Valjevo Valjevo ima rešenje za aerozagađenje\t2019-03-13\nTagged with: Agencija za zaštitu životne sredine Ambrozija Grad Valjevo Klopka za polen Polen Valjevo Valjevo ima rešenje za aerozagađenje\nPrevious: Repertoar Bioskop 85 od 14. marta do 20. marta\nNext: Gostovanje glavne urednice Aha magazina u Udruženju Anđeli čuvari\n13. March 2019. at 13:31\nBolje bi bilo da se opere ceo grad od vrha na dole , ceo centar i ociste slivnici. Ako se 7000 ljudi gusi od polena 87000 ljudi zivi u prasincini koju ocigledno niko ne primecuje. Doktori su nam na celu grada , trebalo bi to da se zna a i uradi… i onda se pitamo nesto a kad treba da se uradi pametno – e to je tesko. U jednoj setnji od sat vremena prosecan covek u valjevu udahne dve sake prasine … i tako svaki dan… za to detektor ne postoji i ne nadajte se ni u sta osim u crevo i vodu za pocetak !


LJUBAV ZAUSTAVLJENA NA CARINI ZBOG KORONAVIRUSA: PRETVARAO SE DA JE ČISTAČ DA BI SE VIDIO SA DJEVOJKOM | Hayat.ba\nLJUBAV ZAUSTAVLJENA NA CARINI ZBOG KORONAVIRUSA: PRETVARAO SE DA JE ČISTAČ DA BI SE VIDIO SA DJEVOJKOM\nMladi Amerikanac koji je i pored zabrane ulaska stranim državljanima u Njemačku pokušao da se ušunja u zemlju tako što se po izlasku iz aviona pretvarao da je aerodromski čistač, uhvaćen je u pokušaju prevare i vraćen u SAD.\nMladić je, kako prenose mediji, po slijetanju obukao odijelo slično onom koje nose čistači, uzeo prvu kantu i pretvarajući se da radi pokušao da prođe pored carinika kako bi u vrijeme zabrane ulaska strancima zbog epidemije korona virusa mogao da posjeti djevojku.\nPolicija je saopćila da je muškarac navukao prsluk kakav nose čistači, uzeo dvije vreće smeća u pokušaju da uđe u Njemačku, pošto je stigao na aerodrom u Frankfurt iz Vašingtona.\nMeđutim, njegov plan je propao kada je jedna službenica primijetila da ne nosi identifikacionu i bezbjednosnu karticu i uz sve ne govori njemački.\nNadležni su alarmirali policiju, koja je potom privela mladića (20). On je priznao da je očajnički želio da vidi djevojku u koju se zaljubio dok je bila na studijama u Americi i da nije mogo da smisli drugačiji način za ulazak u zemlju.\nNije želio da oda identitet djevojke da joj ne bi pravio problem, dodaju mediji, a nakon ispitivanja, a kako je utvrđeno da nema kriminalni dosije, mladi Amerikanac je vraćen u Vašington.


Do kraja juna nastavak gradnje kargo centra na Banjalučkom aerodromu – Biznis.ba\nDo kraja juna nastavak gradnje kargo centra na Banjalučkom aerodromu\nobjavljeno 11. jun 2018. u 11:40 11. jun 2018.\nDo kraja mjeseca trebalo bi da krenu radovi na kargo centru Aerodroma Banja Luka, kazao je u telefonskom razgovoru za ATV Dragomir Zorić, direktor firme “Delta MD” koja je izvođač radova.\nZorić je kazao da svakodnevno komunicira sa upravom Aerodroma oko nastavka izgradnje koja, zapravo, nije ni krenula kako treba jer je inspekcija donijela zabranu zbog odstupanja u dimenzijama konstruktivnih elemenata. Čeka se rješenje nadzornog organa koji bi trebalo da donese odluku na koji način će gradnja biti nastavljena.\n“Situacija je vrlo jasna kada je u pitanju nastavak izgradnje kargo centra. Međutim sve zavisi od procedura, određenih elaborata, rekao je Duško Kovačević, direktor Aerodroma Banja Luka, koji navodi da je u svakodnevnom kontaktu sa izvođačem radova i nadzornim organom, prenosi Indikator.ba.\nObustavu izgradnje izvođač je ranije pravdao korišćenjem prefabrikovanih elemenata drugog proizvođača. Inspekcija je zaustavila radove, bilo je žalbi, poništenja rješenja tako da se sve odužilo mnogo više od 120 dana roka koji je bio planiran za izgradnju.\nNi ministru saobraćaja nije po volji što su se radovi toliko otegli.\n“Ja sam želio samo da se izbjegnu sudovi, ali ako bude trebalo onda ćemo sudom to rješavati. Nažalost, imamo situaciju da izvođač radova spori da on treba da otkloni nedostatke ili dovede u neko stanje i u tome je problem,” rekao je Neđo Trninić, ministar saobraćaja RS.\nIzgradnjom kargo centra razvio bi se teretni saobraćaj što bi moglo da bude korisno za privrednike koji su izvozno orijentisani, kaže ministar trgovine i turizma Srpske.


Počinje izgradnja spomen kapele na Čemernu – Info LIGA\nVojnička spomen kapela sa krstom na najvišem vrhu planine Čemerno posvećena izginulim borcima srpske kraljevske vojske u bici na ovoj planini, novembra 1915. godine, počeće da se gradi u narednih dvadesetak dana. Ovu informaciju redakciji Info LIGE potvrdio je pukovnik Radoje Tomašević, koordinator Odbora za izgradnju kapele. Investitor je grad Kraljevo koji je za ove namene u budžetu izdvojio 2.000.000 dinara. Nedostajuća sredstva se prikupljaju i u vidu donacija i humanitarnih priloga, a kako saznajemo finansijska pomoć se očekuje i od opština Ivanjica, Lučani, Gornji Milanovac i grada Čačka. Večeras će u kraljevačkom pozorištu biti organizovana humanitarna donatorska predstava „Pidžama za šestoro“. Sav prihod ide za izgradnju kapele.\nKapela se gradi na parceli ustupljenoj od strane JP „Srbijašume“, na mestu gde se i odigrala velika bitka protiv Austrougarske vojske koja je u ogromnoj meri određivala sudbinu vrhovne komande, kralja, vojske i civilnog stanovništva, koji su se u tom trenutku nalazili u Raški, na putu prema Crnoj Gori i golgoti Albanije.\nIzgradnja vojničke kapele biće završena do kraja jula, a njeno osvećenje planirano je za 4. avgust.\nKapela se gradi na lokaciji sa koje se vide dve naše najveće svetinje, manastiri Studenica i Žiča. Ovo mesto postaće svetilište na kome će se buduće generacije učiti negovanju tradicije oslobodilačkih ratova i uzdizati naša nacionalna svest. Veliki broj istorijskih podataka o samoj bici, njenim učesnicima i stradalima, intenzivno se prikupljaju u Vojnom arhivu Srbije, a očekuju se i određeni podaci iz Beča i drugih lokalnih arhiva“, kaže pukovnik Tomašević.\nTek sto godina posle, iz istorijskih izvora izranja bitka na Čemernu kao jedna od važnijih u Velikom ratu koji je srpska vojska vodila, ovoga puta da zaštiti odstupnicu prilikom povlačenja preko Albanije i dalje na Krf. Bila je gotovo zaboravljena, kao i tela poginulih vojnika koja su razasuta ostala na ovoj planini, bez kosturnice, dostojnog obeležja i dužnog pijeteta.\nNext story Atletičari Javora okitili se medaljama- Ana opet blista\nPrevious story Humanitarni koncert za Teodoru, Milana i Marka (VIDEO)


Ruski senator se obrušio na Kijev i Brisel: Uništavate odnose EU i Rusije - Sputnjik Srbija\n08:35 12 Maj 2021\nRuski senator se obrušio na Kijev i Brisel: Uništavate odnose EU i Rusije\n11:18 13.02.2021 Preuzmite kraći link\nŠef komiteta za međunarodne poslove Saveta federacije Rusije Konstantin Kosačov obrušio se na zvaničnike Kijeva i Brisela rekavši da su oni odgovorni za urušavanje odnosa Evropske unije i Rusije.\nOve optužbe, kako je rekao, upućene su Ukrajini i Evropi jer su zemlje NATO-a na poslednjoj sednici Saveta bezbednosti UN, koja je bila posvećena šestogodišnjici potpisivanja Minskih sporazuma, okrivile upravo Rusiju što taj dokument nije implementiran.\n„EU i Ukrajina zajednički rade na tome da se odnosi Brisela i Moskve uruše. Amerikanci vladaju, a Ukrajinci naivno misle da oni vladaju nad Rusima, a ni ne vide šta se dešava na jugoistoku sopstvene zemlje, na teritoriji koju su izgubili“, napisao je on na svojoj Fejsbuk stranici.\nInače, o Minskom sporazumu nedavno je govorio i ambasador Rusije pri UN Vasilij Nebenzja koji je, za razliku od zemalja članica Alijanse, rekao da za proteklih šest godina Ukrajina nije do kraja ispunila nijednu stavku iz tog dokumenta.\nNajcrnji scenario: Šta ako ludilo u EU primora Rusiju na neželjeni odgovor\nLavrov: Rusija je spremna na prekid odnosa sa Evropskom unijom\nodnosi, Kosačov, EU, Ukrajina, Rusija


On je za TV Prva kazao da, kada se uporede brojke kada su u pitanju privredna društva, u januaru je osnovano 728, a u martu 946 privrednih društava, dok je kod preduzetnika situacija takva da je osnovano 1.818 u martu, a u januaru 2.150.\nPrema njegovim rečima, u januaru je ugašeno 574 privrednih društava, a u martu 100 manje - 475.\n"Niko to ne bi očekivao u vreme krize", kaže Mali i dodaje da je po pitanju preduzetnika u januaru ugaseno 2.216, a u martu 2.276, nekih 60 više, s tim što, kako ističe, nakon objavljivanja mera Vlade Srbije zaustavljen je trend preduzetnika da traže da im se zamrzne poslovanje.\n"Nema razloga da zaustavite poslovanje i otpustite radnike, jer sa jedne strane država je rekla da ne morate da plaćate poreze i doprinose, a sa druge strane, tu smo da uplatimo minimalnu zaradu", kazao je Mali i dodao da im je to i bio cilj.\n"U drugom kvartalu očekujemo pad, u trećem pozitivnu nulu"\nOčekuje se da će u drugom kvartalu biti zabeležen pad privredne aktivnosti, izjavio je ministar finansija Siniša Mali i naveo da se očekuje da u trećem, prema projekcijama, budemo na pozitivnoj nuli, a u četvrtom kvartalu da se vratimo na pozitivnu stopu rasta.\nMali je napomenuo da će povratak na pozitivan rast BDP-a umnogome zavisiti od situacije u svetu i Evropi, jer su nam oni najveći spoljnotrgovinski partneri. Istakao je da je veoma važno znati kada se završava vanredno stanje i borba protiv korona virusa, jer je to trenutak kada se može govoriti o pokretanju privrede.\n"Što pre se to desi, to je bolje za nas", kaže ministar i dodaje da smo ovu krizu dočekali jaki, finansijski stabilni.


Banjalučko preduzeće Savić investgradnja planira gradnju nove hale – Uskoro i otvaranje poslovnica u Sarajevu, Mostaru i Tuzli - M-Kvadrat\nBanjalučko preduzeće Savić investgradnja planira gradnju nove hale – Uskoro i otvaranje poslovnica u Sarajevu, Mostaru i Tuzli\nBanjalučko preduzeće Savić investgradnja, jedno od vodećih distributera Wacker Neuson građevinskih mašina u BiH, uskoro planira gradnju nove, savremene hale sa boljim uslovima za servis. U okviru ove hale proširiće se i usluga iznajmljivanja građevinskih mašina, kojim se ovo preduzeće takođe bavi. Kako za eKapiju kaže direktor Savić investgradnje Darko Savić, nova ulaganja rezultiraće zapošljavanjem još ljudi.\nSavić ističe da su planirane investicije očekivane s obzirom na to da preduzeće dobro posluje.\n– Posljednje četiri godine smo imali veliki rast prihoda, te u narednom periodu planiramo zadržati taj rast otvaranjem novih poslovnica u Sarajevu, Mostaru i Tuzli.\nDobro poslovanje Savić investgradnje nije prošlo nezapaženo. Naime, preduzeće je u Minhenu, gdje je sjedište kompanije Wacker Neuson, u konkurenciji od 150 predstavništava iz cijele Evrope, dobilo titulu “najbolji brend ambasador u Evropi”.\n– Ovim je kompanija Wacker Neuson pokazala da prati dešavanja na terenu i da važnost nekog od predstavništava nije samo u ukupnoj količini prodate robe nego u procentualnoj pokrivenosti tržišta – smatra naš sagovornik.\nJoš jedno priznanje stiglo je sa Međunarodnog sajma građevine “Grames 2017” koji je održan u martu u Banjaluci kada je Savić investgradnja proglašena za “Apsolutnog šampiona sajma” za sveobuhvatnost programa i vrhunsku prezentaciju.\nSavić ističe da u nekim segmentima, kao što je sabijanje tla, pokrivaju više od 90% tržišta u BiH.\n– U ponudi imamo mašine koje dijelimo u više segmenata, a to su betonska tehnika, sabijanje podloge, tehnika sječenja i razbijanja, zatim agregati, pumpe i rasvjeta na gradilištu. Još izdvajamo bagere nosivosti od 800 kg do 15 t, zglobne utovarivače do 7 t, kao i dampere nosivosti do 10 t.\nDirektor banjalučkog preduzeća kaže da Wacker Neuson izdvaja od konkurencije to što su mašine konstruisane i proizvedene da mogu izdržati najveće napore i dugotrajnost u radu u najtežim uslovima. Ono što izdvaja Savić investgradnju na tržištu, dodaje, je izuzetna aktivnost na terenu i kvalitetan servis sa originalnim dijelovima.\n– Najtraženije mašine, na našem tržištu, su vibro nabijači za šta smo postali sinonim u građevinarstvu i čija tradicija doseže do davne 1849. godine.\nPioniri u iznajmljivanju građevinskih mašina\nU posljednje dvije godine u ponudi preduzeća je i i iznajmljivanje mašina, takozvano “Rent a Wacker Neuson”.\n– Kao pioniri u tom području bilježimo izuzetne rezultate. Smatram da će iznajmljivanje građevinskih mašina u BiH sve više biti zastupljeno i da ovo tržište ima budućnost – kaže naš sagovornik.\nKao najznačajnije partnere, Savić izdvaja firme iz oblasti građevinarstva, stanogradnje, industrije prefabrikovanih elemenata, kao i komunalna i putarska preduzeća. Dodaje da u BiH imaju skoro 900 partnerskih preduzeća.\nWacker Neuson u BiH?\nBiH je bila poznata kao zemlja sa nekada jakom mašinskom industrijom. Na pitanje da li možemo očekivati da Wacker Neuson otvori proizvodnju u BiH, s obzirom na to da ova kompanija ima proizvodnju dijelova za bagere u Kragujevcu, Savić ističe da to nije realno.\n– Što se tiče otvaranja fabrike u BiH, šanse su male ili bolje rečeno nikakve. Svjedoci smo da na tržištu rada, na žalost, nema dovoljno obučenih radnika, zbog kojih bi Wacker Neuson, ili neka druga kompanija iz ove oblasti imali interes za otvaranjem pogona u našoj zemlji.\nPrethodni članakŽeljo dobio zeleno svjetlo: Počinje gradnja Juga\nNaredni članakEIB odborio kredit od 100 mil EUR za izgradnju dionice tunel Kvanj-Buna na Koridoru 5C


Stefanović: Manje birača nego na predsedničkim izborima | N1 Srbija\nStefanović: Manje birača nego na predsedničkim izborima\nPoslanici u Skupštini Srbije danas su, pored rasprave o predloženim zakonima, govorili i o nepravilnostima, biračkim spiskovima i rezultatima izbora u Beogradu u nedelju, 4. marta.\nMinistar unutrašnjih poslova Srbije Nebojša Stefanović je, odgovarajući na kritike o broju birača, rekao da je na izborima održanim u nedelju bilo 14.000 birača manje nego na predsedničkim izborima 2017. godine, a 4.000 glasača manje nego na parlamentarnim izborima 2016. godine.\nPoslanici o demarkaciji, rekonstrukciji Vlade, izborima...\n"Dakle mi beležimo jedan značajan trend pada stanovništva u celoj zemlji, to nije nažalost moglo da mimoidje ni Beograd", rekao je Stefanović.\nNekoliko poslanika Srpske napredne stranke (SNS) je iz skupštinske klupe čestitalo SNS i predsedniku njenog beogradskog odbora Nebojši Stefanoviću "istorijski uspeh" na izborima za odbornike u Skupštini grada Beograda.\nPoslanik SNS Srbislav Filipović je rekao da opozicija dve godine "upućuje najgore laži i klevete" na račun SNS, porodice predsednika Srbije Aleksandra Vučića, ministara i "maltene svakoga ko se usudi da glasa za SNS", ali da je došlo vreme da se "malo raskusuraju".\n"Da vidimo ko je ko, ko je šta radio, od čega ko danas živi, ko kako finansira svoju kampanju, a računi mu u blokadi, i ko kako zapravo živi u ovoj Srbiji i ko vozi džipove i 'ajkule', a ko i ma vilu", rekao je FIlipović.\nOn je predstavnicima bivše vlasti rekao da na njihovom mestu ne bi pominjao usvajanje zakona o poreklu imovine jer im to ne ide u prilog.\n"Mi poslanici SNS nemamo čega da se stidimo pred vama, jer ste vi najgori polički šljam u istoriji Srbije koji je postojao, i kao takvi ste i završili na ovim izborima sa nula posto, jedan posto i dva posto. Na sledećim izborima više nečete ni postojati", rekao je Filipović opoziciji u republičkom parlamentu.\nPotom je poslanik Narodne stranke Miroslav Aleksić odgovorio da je u Beogradu lista predvojena nekadašnjim gradonačelnikom DS Draganom Đilasom osvojili 19 odsto glasova Beogradjana, a ne "glasova ljudi širom Srbije koje su dovozili u Beograd autobusima".\nTagovi: Nebojša Stefanović , izbori , Stanovništvo\nSva cast na pobedi ali gospoda sta god da izjave uvek je suprotno istinito....\n@Ja Чим је изнео чињенице, значи да се разуме, а не као што неки на чињенице, одговарају цинизмом.


Na osnovu člana 5. Posebnog Kolektivnog ugovora za zdravstvene Ustanove čiji je osnivač Republika Srbija, Autonomna Pokrajina i jedinica lokalne samouprave ("Sl. glasnik RS", br. 106/2018) zatim člana 5.-9. Kolektivnog ugovora kod Specijalne bolnice za rehabilitaciju „Rusanda“ Melenci, kao i na osnovu zaključka Komisije za davanje saglasnosti za novo zapošljavanje i dodatno radno angažovanje 51 broj: 112-6387/2019 dana 08.07.2019. godine raspisuje se sledeći:\na) Na određeno vreme zbog povećanog obima posla na period od 3 meseca počevši od dana 01.08.2019. za 2 izvršioca na radnom mestu:\nb) Na određeno vreme zbog povećanog obima posla na period od 3 meseca počevši od dana 01.08.2019. za 5 izvršioca na radnom mestu:\nc) Na određeno vreme zbog povećanog obima posla na period od 3 meseca počevši od dana 01.08.2019. za 3 izvršioca na radnom mestu:\nd) Na određeno vreme zbog povećanog obima posla na period od 3 meseca počevši od dana 01.08.2019. za 2 izvršioca na radnom mestu:\nobavlјa i druge poslove po nalogu direktora Bolnice,


Greb Greb Letnji bioskop na Adi - Dan u Beogradu\nNaslovna » Izlasci » Film » Greb Greb Letnji bioskop na Adi\nAh Neša 22. juni 2011. Film Postavite komentar\nPrvi letnji bioskop na otvorenom, Greb Greb Letnji bioskop na Adi, počinje sa radom u nedelju, 26. juna.\nDistributerska kuća Tuck, u saradnji sa partnerima, obezbediće filmove svih žanrova, namenjene svim uzrastima. Filmovi, koje će publika imati priliku da gleda u prvom bioskopu na otvorenom, spadaju u kategoriju najboljih kinematografskih ostvarenja u proteklom periodu.\nLetnji bioskop na Adi počinje projekcijom najuspešnije komedije u ovoj godini „Mamurluk u Bangkoku“ (Hangover 2) u 21.00. (DuB)\nTagoviada ciganlija film\nPrethodni Udaljeno predgrađe\nSledeći Počinje sezona kupanja na Lidu


UTAKMICA VREDNA OSAM MILIONA EVRA! Zvezda sa velikim nestrpljenjem čeka ŽREB! | Happy BSC portal\nCrvena zvezda sa velikim nestrpljenjem čeka ponedeljak i žreb za 3. kolo kvalifikacija za Ligu šampiona.\nNakon žreba biće poznato ko joj je rival protiv koga može da izbori novu grupnu fazu u Evropi, što bi bio veliki uspeh, četrvrtu godinu zaredom.\nU ovoj fazi takmičenja, to može biti Liga Evrope jer pobednik 3. kola ima u rukama sigurnu Ligu Evrope, čak i ako ispadne iz plej-ofa Lige šampiona.\nPotencijalni rivali Zvezde su Mitjiland, Molde, Ferencvaroš, Omonija i Dinamo Brest.\nNema sumnje da će protivnik koga crveno-beli žele da izbegnu po svaku cenu danski Mitjiland, koji je u 3. kolu eliminisao Ludogorec, a pogotovo bi bilo nezgodno ukoliko crveno-beli budu gostovali.\nOmonija i Molde i Ferencvaroš se mogu smatrati solidnim žrebom, dok je ime koje na Marakani sigurno najviše priželjkuju Dinamo Brest, šampion Belorusije.\nPošto se i u 3. kolu igra samo jedan meč, žreb će biti veoma bitan zbog utvrđivanja ko je domaćin.\nNema sumnje da bi svi na Marakani voleli da oni budu domaćini u 3. kolu, a najidealniji žreb bez dileme bio bi Dinamo Brest na Marakani, a najgori mogući gostovanje Mitjilandu ili Moldeu, zbog veštačke podloge na haldnom severu Norveške.\nPored takmičarskog i finansijski aspekt je daleko od zanemarljivog\nOnaj ko prođe u plej-of Lige šampiona ima obezbeđenih 5 miliona evra, a za ulazak u grupe Lige Evrope dodatnih 2.920.000 evra.\nFaktički pobeda u 3. kolu kvalifikacija za LS vredna je 8 miliona evra!\nZvezdine finansije su opet problematične i pored dve uzastopne Lige šampiona i Lige Evrope i evropskog proleća pre tri sezone.\nFinansijski izveštaj dao je alarmantne podatke o Zvezdinom dugu, koji je na kraju 2019. godine bio preko 32 miliona evra, a sada se verovatno i približio cifri od 40, jer nije bilo ozbiljnijih upliva novca od transfera i Evrope do ovog perioda u godini, već samo rashoda na skup igrački kadar.\nNESTOROVIĆ POBEGAO IZ BEOGRADA! Pogledajte gde je HAPPY BSC ulovio kontroverznog pulmologa (FOTO)\nDANAS JE VELIKA GOSPOJINA: Na praznik majki i žena jedna stvar se NIKAKO NE RADI\nOVO NIKADA NEĆU ZABORAVITI: Jovanu Jeremić dočekalo iznenađenje u studiju Happy TV (FOTO)\nZato je meč 3. kola možda i od sudbinskog značaja za Crvenu zvezdu i njenu budućnost.\nDodatnih sigurnih 8 miliona evra, koji mogu da porastu na skoro 20 miliona evra ulaskom u Ligu šampiona, doneli bi "mir u kući" i omogućili bi Zvezdi normalno poslovanje pre svega.\nSa druge strane, poraženi u 3. kolu, koji se domogne grupne faze kasnije kroz plej-of Lige Evrope, dobiće samo 2.920.000 evra, a pre toga mora da eliminiše i poslednju prepreku u plej-ofu.\nZbog ispadanja nekoliko nosilaca u kvalifikacijama za Ligu šampiona taj žreb za LE ne bi bio nimalo lak.\nPotencijalni rivali Zvezde su klubovi poput Seltika, Legije, Ludogoreca, Astane, Kluža, Slovana, sve ekipe koje u najmanju ruku nisu slabije od ovih u stazi Lige šampiona\nIz navedenih razloga pažnja svih onih kojima je crveno-bela boja\nŽREB ZA DRUGO KOLO: Partizan može u Albaniju, Hrvatsku, Grčku!


Evropska unija na istoku: Srbija od danas trgovinski partner EAEU | MONDOBA\nEvropska unija na istoku Srbija od danas trgovinski partner EAEU\n14. August, 18:27\nEvropska unija na istoku: Srbija od danas trgovinski partner EAEU 0 Podijeli Podijeli na facebook Podijeli na twitter Podijeli na viber Pošalji na mail\n25.10.2019. / 22:34 22:35\nAutori mondo.rs Autori Tanjug Autori Beta 25.10.2019. / 22:34 22:35\nSrbija je od danas praktično članica Evroazijske ekonomske unije (EAEU), odnosno sa ovom zajednicom bivših sovjetskih republika čini tržište od 185 miliona ljudi. Da li to drastično mijenja izglede za veći izvoz srpske privrede?\nPremijerka Ana Brnabić potpisala je danas u Moskvi Sporazum o slobodnoj trgovini između Srbije i Evroazijske ekonomske unije (EAEU). Taj sporazum će zamjeniti postojeće bilateralne sporazume sa Rusijom, Belorusijom i Kazahstanom i proširiti zonu slobodne trgovine i na Jermeniju i Kirgistan, što obuhvata tržište od oko 185 miliona ljudi.\nPremijerka Srbije Ana Brnabić izjavila je na sjednici Evroazijskog međuvladinog savjeta u širem sastavu da je Sporazum o slobodnoj trgovini između Srbije i Evroazijske ekonomske unije (EAEU) od velikog značaja za Srbiju i njenu ekonomiju, dinamičniji rast, konkurentnost kompanija i za bolji standard građana Srbije.\nBranabić o sporazumu sa EAEU\nBranabić o sporazumu i EU\nSporazumom sa EAEU se proširuje lista srpskih proizvoda koji mogu da se izvezu na teritoriju EAEU bez carine i povećavaju se kvote za izvoz robe za koje važe ograničenja. Prema sporazumu ostaje carina na izvoz automobila iz Srbije.\nRAZMJENA OD 3,4 MILIJARDE DOLARA\nVažeće stope carine u EAEU su dva evra za hiljadu komada cigareta, 1,5 evra po litru alkohola i oko 15 odsto za polutvrde i tvrde kravlje sireve. Ukupna robna razmjena Srbije sa pet zemalja članica EAEU u prošloj godini je iznosila 3,4 milijarde dolara, a oko 90 odsto ukupne trgovinske razmjene se realizuje sa njenom najvećom članicom - Rusijom. Evroazijska ekonomska unija zvanično je osnovana 1. januara 2015. godine, a njene članice su Ruska federacija, Kazahstan, Belorusija, Jermenija i Kirgistan sa ukupnim BDP-om od 1,9 triliona američkih dolara.\nSrbija potpisivanjem sporazuma neće formalno postati članica Evroazijske ekonomske unije, jer članstvo i nije bilo tema pregovora koji su se vodili od 2016. godine, već prvenstveno trgovinske kvote za sir, cigarete i druge proizvode.\nNADE U RAKIJU i OVČIJI SIR\nIako pojedini u Srbiji najavljuju velike promjene nakon ratifikovanja Sporazuma o slobodnoj trgovini, ekonomski stručnjaci kažu da će on ipak, u najboljem slučaju, doprinijeti vrlo blagom rastu trgovine sa članicama te organizacije, ponajviše sa Rusijom.\nTo je jednoglasna ocjena data na jučerašnjem skupu o spoljnotrgovinskim sporazumima Srbije u organizaciji Centra za evropske politike (CEP), u Beogradu.\nSvoju skepsu o većem značaju Sporazuma, eksperti zasnivaju na činjenici da Srbija već ima sporazume o slobodnoj trgovini sa tri članice EAEU, a da je sada tržište prošireno za dva manja člana - Jermeniju i Kirgistan. Ne smatraju da će bescarinski uvoz određene količine cigareta, alkohola, sira, tu mnogo promijeniti sadašnje trgovinske bilanse.\nČlan Užeg pregovaračkog tima za vođenje pregovora o pristupanju Srbije EU, Nebojša Lazarević, smatra da se sporazum sa EAEU potpisuje "forme radi" jer se "tu trgovinska politika Srbije i spoljnotrgovinski položaj Srbije značajno ne mijenja".\n"Dodatak ovih nekoliko država s kojima tradicionalno nemamo nikavu trgovinsku saradnju neće nažalost uticati na našu bolju spoljnotrgovinsku poziciju", rekao je Lazarević a prenosi Beta.\n"Sporazum sa EAEU je ekonomski neutralan", ocijenio je na skupu programski menadžer CEP za unutrašnje tržište i konkurentnost Dušan Protić.\nNa drugom mjestu su zemlje CEFTA, gdje, kako je naglasila izvršna direktorka CEP Ranka Miljenović, Srbija ostvaruje i suficit u mnogim oblastima, dok je njen treći trgovinski partner Rusija.\nŠTA SE CARINI A ŠTA NE\nPostojeće koncesije iz tri bilateralna sporazuma (sa Rusijom, Belorusijom i Kazahstanom) prema novom sporazumu se proširuju i na Jermeniju i Kirgistan, te su sve članice EAEU, dobile godišnju kvotu od 2 000 tona cigareta, 50 000 čistog alkohola i 100 tona topljenog sira za uvoz u Srbiju.\nRusija će i dalje moći da izvozi u Srbiju sve vrste poljoprivredno-prehrambenih proizvoda bez carine. Zemlje EUAE će i dalje plaćati carine prilikom uvoza u Srbiju bijelog šećera, etil alkohola, cigareta preko kvote, korišćenih motornih vozila i guma, novih traktora i putničkih automobila proizvedenih u Rusiji.\nCarinjeni će prilikom izvoza u EAUE i dalje biti sljedeći proizvodi iz Srbije: živinsko meso, određene vrste sireva, bijeli šećer, penušavo vino, etil alkoholi, cigarete preko godišnje kvote, pamučne tkanine i prediva, kompresori za rashladne uređaje, putnički automobili i traktori, korišćena motorna vozila i gume.\nSrbija Rusija EU


Bratu i kod Stojanovića pred odlazak sa Kosova\nZamenik premijera Kosova Branimir Stojanović sastao se danas sa ambasadorom Norveške na Kosovu Janom Bratuom kome ističe mandat.\nPriština: Protest protiv Vuka Jeremića 3. septembra\nAktivisti sa Kosova pozvali su ljude da dođu na protest protiv kandidature Vuka Jeremića za generalnog sekretara Ujedinjenih nacija.\nSeljimi: Tirana da ne upada u srpsku zamku\nZamenik kosovskog ministra spoljnih poslova Petrit Seljimi upozorio je zvaničnu Tiranu da, kako je rekao, "ne upada u zamku" srpskih vlasti i ne pristane na to da auto-put Priština - Tirana bude "preimenovan" tokom sastanka premijera Srbije i Albanije, koji bi trebalo da se održi u Nišu.\nĐaci se 1. septembra vraćaju u školske klupe\nUoči početka nove školske godine u Osnovnoj školi "Sveti Sava" u Sušici, juče je održan sastak direktor svih osnovnih i srednjih škola u srpskim sredinama centralnog Kosova i područja Gore, sa načelnikom školske uprave u Kosovskoj Mitrovici Predragom Stojčetovićem.\nProtest u Peći zbog demarkacije sa Crnom Gorom\nU Peći će danas biti održan protest zbog vladinog predloga o demarkaciji granice Kosova sa Crnom Gorom.\nU Štrpcu nađene dve mrtve starice\nTela dve starice pronađena su jutros u Štrpcu od kojih je jedna ubijena, a druga je najverovatnije preminula prirodnom smrću.\nPeć: Miran protest protiv demarkacije sa Crnom Gorom\nVeliki broj građana protestovao je danas u Peći protiv ratifikacije sporazuma o demarkaciji sa Crnom Gorom. Skup je prošao bez incidenata, saopštil je Policija Kosova.\nDačić: Želimo dijalog, a ne politiku svršenog čina\nMinistar spoljnih poslova Ivica Dačić je u razgovoru sa generalnim sekretarom UN Ban Ki Munom izjavio da Srbija insistira na tome da misija UN ostane na Kosovu u nepromenjenom mandatu i sa nepromenjenim sastavom.\nĐakovica: Obeležena Velika Gospojina\nRaseljeni Srbi iz Đakovice su danas zajedno sa predsednikom Srpske liste Slavkom Simićem prisustvovali Svetoj liturgiji u crkvi Uspenja Presvete Bogorodice u Đakovici povodom obeležavanja praznika Velike Gospojine.\nLeposavić: Otvoren Velikogospojinski sabor\nVelikim koncertom kulturno-umetničko društvo "Kopaonik", u sali Doma kulture u Leposaviću sinoć je otvorilo Velikogospojinsko međunarodno saborovanje Kosova i Metohije.\nEU: Razumemo ratne rane ali i pravo na povratak\nEU na Kosovu izražava zabrinutost zbog današnjeg incidenta u Mušutištu, objavljeno je danas na socijalnim mrežama.\nMušutište: Protest Albanaca protiv obeležavanja Velike Gospojine\nVeliki broj raseljenih lica krenuo je danas u selo Mušutište, opština Suva Reka kako bi na temeljima porušene Crkve Boogorodice Odigitreje obeležili praznik Uspenje Presvete Bogorodice - Velike Gospojine.\nSrbi sprečeni da obiđu Mušutište\nTri autobusa sa oko 150 raseljenih Srba iz Mušutišta kod Suve Reke, nakon više od četiri sata čekanja, vratilo se nazad pošto zbog protesta Albanaca nisu uspeli da obiđu razrušenu crkvu Bogorodice Odigitrije i svoja imanja.\nZvaničnici osudili incident u Mušutištu\nSrpski zvaničnici osudili su današnji incident u Mušutištu, kada su Albanci blokirali put i sprecili da raseljeni Srbi obiđu svoja imanja i obeleže praznik Velike Gospojine u Mušutištu.\nGračanica: Pisci poklonili knjige biblioteci\nBiblioteci koja je u okviru Domu kulture Gračanica juče su pisac iz Beograda Milenko Mišo Čurović, Udruženje pisaca "Poeta“, Crveni krst Čukarica i brojni pojedinci poklonili hiljadu i dvesta knjiga.\nStojanović: Lični interesi jači od institucija\nZamenik kosovskog premijera Branimir Stojanović izjavio je, da su kosovske institucije kapitulirale pred nasiljem, jer i pored nastojanja specijalaca nisu sprečile protest Albanaca u selu Mušutište kod Suve Reke.\nTači: Mora se poštovati pravo na povratak\nPredsednik Kosova Hašim Tači je istakao da su scene današnjeg incidenta u Mušutištu neprihvatljive i pozvao je da se poštuje svačije pravo da se vrati na svoje imanje.\nMiljeta: Napad u Mušutištu mrlja na putu normalizacije\nNapad na povratnike u Mušutištu predstavlja mrlju na putu normalizacije odnosa, kazao je odlazeći komandant Kfora Giljelmo Luiđi Miljeta na oproštajnoj konferenciji za medije.\nSindikati RTK osudili napad\nSindikat radnika RTK i Nezavisni sindikat osudili su napad na kuću generalnog direktora Mentora Šalje.\nVeselji: Događaji iz Muštutišta salju negativnu sliku\nOno šta se desilo u Mušutištu nije potrebno Kosovu iako su ratne rane teške, kazao je predsednik kosovske Skupštine Kadri Veselji.\nAmbasada SAD: Na Kosovu ostaju ozbiljna nerešena pitanja\nAmbasada SAD osuđuje nasilje u Mušutištu i Đakovici koje se, kako navodi, koristi radi postizanja političkih ciljeva na Kosovu.\nDruženje srpskih fudbalera i dece sa Kosova\nSrpski fudbalski reprezentativci družili su se sa mališanima sa Kosova u Sportskom centru FSS u Staroj Pazovi.\nNapadnuta kuća direktora RTK\nNa kuću generalnog direktora Radio televizije Kosova Mentora Šalje sinoć je bačena eksplozivna naprava.\nFajon: Najpre demarkacija sa CG pa ukidanje viza\nIzvestilac Evropskog parlamenta za vizni režim s Kosovom, Tanja Fajon, istakla je da nasilje na Kosovu, uoči odluke kosovskog Parlamenta o demarkaciji sa Crnom Gorom, mogu stvoriti poteškoće u Briselu kada je u pitanju vizna liberalizacija.\nOdlaže li se glasanje o demarkaciji?\nPrištinski dnevnik "Koha ditore" piše danas da bi sednica parlamenta na kojoj bi trebalo da se glasa o sporazumu o demarkaciji sa Crnom Gorom, a koja je zakazana za četvrtak, mogla da bude odložena jer vladajuća koalicija nema dovoljno glasova.\nSNF: Nismo grupa nacionalista\nSrpski nacionalni forum ponosan je na činjenicu da niko ni jednim argumentum nije opovrgao njihove stavove, navodi se u saopštenju povodom dve godine od osnivanja ove organizacije.\n"Rugovci" odgovorna za napad na kuću Mentora Šalje\nGrupa koja sebe naziva "Rugovci" preuzela je odgovornost za napad ručnom bombom na kuću generalnog direktora RTK Mentora Šalje, objavio je danas prištinski portal Indeksonlajn.\n“Nestala lica su rana koju treba što pre zalečiti”\nNestala lica su i dalje jedna od teških rana koje je rat na Kosovu ostavio za sobom, rekao je predsednik Kosova Hašim Tači povodom Međunarodnog dana nestalih lica, koji se obeležava sutra.\nJevtić: Policija nije ispunila plan u Mušutištu\nMinistar za zajednice i povratak u kosovskoj vladi Dalibor Jevtić kazao je da će Srbi na Kosovu ostati uporni u ostvarenju osnovnih ljudskih prava i slobode.\nĐurić: Neophodno je utvrditi sudbinu nestalih\nOd završetka ratnih sukoba na Kosovu i Metohiji proteklo je više od jedne i po decenije, međutim stotine porodica i dalje očekuje da istina o sudbini njihovih najmilijih bude rasvetljena, podseća Marko Đurić, povodom Međunarodnog dana nestalih lica.\nKancelarija za KiM: Nastavak kampanje zastrašivanja\nKancelarija za Kosovo i Metohiju najoštrije je osudila bombaški napad na kuću direktora Radio-televizije Kosova Mentora Šalje i izrazila zabrinutost zbog eskalacije nasilja i ekstremizma na Kosovu.\nUNS na Kosovu: Hitno pronaći i kazniti napadače\nUdruženje novinara Srbije na Kosovu najoštrije osuđuje napad eksplozivnom napravom na porodičnu kuću direktora Radio televizije Kosova (RTK) Mentora Šalje i zahteva od policije i tužilaštva da hitno pronađu napadače i zaustave zastrašivanje medijskih radnika na Kosovu.\nEU osuđuje napad na Šalju\nKancelarija EU na Kosovu izražava zabrinutost zbog sinoćnjeg bombaškog napada na porodičnu kuću generalnog direktora RTK Mentora Šalju i osuđuje ga.\nMeđunarodni dan nestalih, u Gračanici protest\nProtestnim skupom u centru Gračanice, danas će biti obeležen Međunarodni dan nestalih lica.\nStojanović: Srpski i albanski su ravnopravni jezici\nZamenik premijera Kosova Branimir Stojanović tražiće objašnjenje od šefa Euleksa i evropskih zvaničnika povodom najave da će Srbi zaposleni u ovoj misiji dobiti otkaz ukoliko ne govore tečno albanski jezik.\n"Tahiri kao građanka Srbije može da šeta ukoliko ne izaziva nemire"\nMinistarka za dijalog Edita Tahiri posetila je severni deo Kosovske Mitrovice kako bi izazvala incidente i “skrenula pažnju sa šovinističkih protesta koje su njeni sunarodnici organizovali u Mušutištu“, saopšteno je danas iz Kancelarije za KiM.\nOtkriveni napadači na zgradu Skupštine Kosova\nPolicija Kosova uspela je da identifikuje krivce za bacanje eksplozivne naprave na zgradu Skupštine početkom avgusta.\nEULEX otpušta srpsko osoblje zbog nepoznavanja albanskog jezika\nSkoro je sigurno da nijedan kosovski Srbin od novembra više neće raditi u sedištu operacije EULEX-a u Prištini zbog nepoznavanja albanskog jezika, saopštila je pravna zastupnica Srba Aksel Rajter.\nPolicija: Uhapšene pristalice Samoopredeljenja\nKosovska policija je saopštila danas da je uhapsila šest pristalica pokreta Samoopredeljenje pod sumnjom da su učestvovali u napadu ručnim bacačem na zgradu parlamenta.\nCeremonija Kfora odlaže nakratko sednicu Skupštine\nSednica Skupštine Kosova na kojoj bi trebalo da se raspravlja o demarkaciji granice sa Crnom Gorom, a koja je zakazana za četvrtak u 10 sati odlaže se za 11 i 30.


Vašington post: Da li je Srbija imala izbornu utakmicu ili glasanje bez izbora? - Politika - Dnevni list Danas\nPočetna » Politika » Vašington post: Da li je Srbija imala izbornu utakmicu ili glasanje bez izbora?\n1Piše: Beta 30. juna 2020. 15.23 Izmenjeno: 16.23\nPodseća se da su u januaru i februaru 2019. održane masovne demonstracije u više od 100 gradova u Srbiji što je dalo krila opoziciji koja je formulisala Sporazum sa narodom, sa dva cilja – fer izbori i uspostavljenje vladavine prava. Nekoliko meseci kasnije osnovan je Savez za Srbiju, a potpisnici sporazuma su zapretili da će bojkotovati izbore ako vlada ne preduzme korake i unapredi demokratski proces.\nPet najvećih opozicionih partija posle toga je najavilo bojkot izbora sa, kako se ocenjuje „glavnim ciljem da se privuče pažnja međunarodnih organizacija poput Evropske unije, u nadi da će one ponovo pokrenuti proces strukturalnih izbornih reformi, slično procesu u Severnoj Makedoniji pre četiri godine“.\nVlada je, koristeći pandemiju, kao izgovor, bez učešća parlamenta, u maju promenila izborni zakon, samo dan pre ponovnog poćetka izborne kampanje, tako da su „politički obojene lokalne samouprave, a ne javni notari, bili nadležni da verifikuju minimalni broj potpisa potrebnih za učešće kandidata u izborima“, navodi se u analizi.\n„To je bila četvrta pobeda SNS u poslednjih 12 godina. Mnogi se u Srbiji pitaju da li su nedavni izbori, zamućeni pandemijom, medijskim manipulacijama, bojkotom opozicije, hiljadama precrtanih listića, promenama zakona u poslednjem trenutku, izbornim neregularnostima i najnižim odzivom u istoriji srpskog parlamentarizma, zaisa bili izborno nadmetanje, ili samo glasanje bez izbore“, ocenjuje se u analizi.\nList piše da su pojedini evropski poslanici već negodovi zbog stanja demokratije i izbornih uslova u Srbiji i da bi „kao rezultat, EU mogla da nađe za potrebno da interveniše, kao i u Svernoj Makedoniji, i pokuša da razreši političku krizu u Srbiji oko legitimiteta izbora i vlade“.\nIzbori, Korona virus, Vašington Post\n30. juna 2020. u 15.47\nNa izborima za parlament Kosova* glasalo je 37, 11 % birača a nije bilo pandemije.\nSrpska Lista je dobila skoro 96% glasova od izašlih a pravo glasa ima oko 140.000 Srba.


Ženska ekipa Šahovskog kluba „Trebinje“ osvojila je titulu šampiona Premijer lige BiH na turniru koji je održan u Tuzli.\nEkipa koju je predvodila velemajstor Ana Benderać ostvarila je tri pobjede: u prvom kolu pobijedila je „Napredak“ iz Zenice 2,5:1,5, u drugom „Slobodu“ iz Tuzle sa 3,5:0,5 i u posljednjem kolu „Gračanicu“ sa 4:0.\nPored Ane Benderać za Šahovski klub „Trebinje“ nastupale su još i Maša Maksimović, Milica Popadić, Jelena Tomić i Jelena Gušić.\n„Izuzetno mi je drago što smo u svom debitantskom nastupu u Premijer ligi osvojili titulu državnog prvaka. Djevojke su odigrale odlično i na zadovoljstvo svih bile itekako ubjedljive. Posebno bih se zahvalio velemajstoru Ani Benderać koja je na najbolji mogući način predvodila našu ekipu“, kaže Tihomir Simanić, sekretar Šahovskog kluba „Trebinje“.\nPrema njegovim riječima ženska ekipa Šahovskog kluba „Trebinje“ izborila je plasman u Kup evropskih šampiona u šahu koji se igra po turnirskom sistemu. Mjesto i termin odigravanja je još uvijek nepoznat, ali u klubu izražavaju nadu da će i šahistkinje „Trebinja“ biti dio najveće evropske smotre šaha.\nTrenutno se u Tuzli igra i muški seniorski ekipni šampionat na kome igra i „Leotar plus“.\nNakon tri odigrana kola šahisti iz našeg grada, koje predvode velemajstori Ognjen Cvitan i Miodrag Savić, trenutno zauzima osmo mjesto na tabeli.\nBALKANSKA ZLATA IDU U ALBANIJU I GRČKU\nBORBENOŠĆU DO PRVIH OVOSEZONSKIH BODOVA\nNAGRADA TREBINJA: Auto-slalom trka okupila 60 vozača regiona\nPLIVAČI KVS „LEOTAR“ USPJEŠNI NA MITINGU U MOSTARU\nBICIKLISTIČKA TRKA „ZA SIRAC SIRA“: POBJEDNIK PETAR SPAIĆ


RADIKALI U CENTRU SVETA "Ucenjivali svedoke i pretili ubistvom": Zašto o marginalcima iz SRS raspravlja Savetu bezbednosti UN i zašto Hag traži da RADETA I JOJIĆ BUDU IZRUČENI\nI. Ž. - M. T.\nFoto: U. Arsić Facebook SRS / RAS Srbija\nI to smo doživeli: glavna tema sednice Saveta bezbednosti UN, na kojoj je nedavno predstavljen izveštaj haškog suda, bili su - ni manje, ni više - dvoje marginalnih funkcionera Srpske radikalne stranke, Vjerica Radeta i Petar Jojić. Hag zahteva od Srbije njihovo izručenje kako bi im se sudilo za nepoštovanje suda zbog navodnog uticaja na svedoke.\nDa li javnost u Srbiji treba da zabrina pažnja koju su svetske velesile posvetile slučaju "Radeta-Jojić" na sednici Saveta bezbednosti? Nakon što je Srbija dosad ispunila svoje obaveze prema Hagu, da li bi postupak protiv funkcionera SRS moga da bude izvor dodatnih pritisaka i uslovljavanja?\nPretili smrću svedocima protiv Šešelja\nAdvokat Aleksandar Olenik, jedan od pravnih zatupnika žrtava zločina OVK pred sudom u Hagu, kaže za “Blic” da Hag sigurno neće odustati od zahteva da Srbija izruči Radetu i Jojića.\n- Radeta i Jojić nisu optuženi u Hagu zbog boje očiju ili zato što su članovi SRS, odnosno prijatelji Vojislava Šešelja, već zato što su prinuđivali, ucenjivali, potkupljivali i pretili smrću svedocima u slučaju protiv Šešelja. To je ozbiljno krivično delo i zbog toga ih traži Haški tribunal - kaže Olenik.\nFoto: Julian Nitzsche/Wikipedia / RAS Srbija\nOlenik smatra da sud u Srbiji ne može da sudi Radeti i Jojiću za ta dela.\n- Oni su ta krivična dela uradili protiv Haškog tribunala i žrtava. Poređenja radi, Radeta i Jojić su radili nešto slično kao Hašim Tači, Kadri Veselji i ostali veterani OVK koji su pretili žrtvama i ucenjivali ih - kaže Olenik.\nHAG POSLAO ZAHTEV SRBIJI Uhapsite i izručite Vjericu Radetu i Petra Jojića\nZA ČETIRI GODINE UZELI 35 MILIONA Radikali su u Skupštini Srbije vređali, kleli i polivali vodom, i sve im je to plaćeno - NAŠIM NOVCEM\nOlenik, međutim, ne veruje da će Srbija izručiti Radetu i Jojića.\n- Zbog toga će nam međunarodna zajednica verovatno postupno uvoditi sankcije i na kraju će najviše ispaštati građani - tvrdi Olenik.\nJanjić: Pritisak dolazi tek posle izbora\nPolitički analitičar Dušan Janjić kaže za “Blic” da se Srbija obavezala na saradnju sa Haškim tribunalom još u doba Slobodana Miloševića, i veruje da će na kraju Srbija ipak isporučiti Radetu i Jojića.\n- Mislim da je interes da se taj mehanizam u Hagu konačno zatvori, a i da zahtev za izručenje Radete i Jojića neće zastareti. Ne verujem da će ogroman pritisak međunarodne zajednice na vlast u Srbiju doći preko noći, već najverovatnije posle izbora sledeće godine - kaže Janjić.\nFoto: Li Muzi / Avalon / Profimedia\nJanjić smatra da se uveliko suočavamo s negativnim posledicama odbijanja da izručimo optužene, ali ne veruje da će vlasti u Srbiji ponovo rizikovati sankcije zbog dvoje radikala.\n- Pogotovo što Radeta i Jojić jesu radili to za šta su optuženi, otkrivali su identitet svedoka, ucenjivali ih i vršili pritisak na njih. Ne verujem da će zbog njih Srbija opet ući u sukob sa međunarodnom zajednicom - kaže Janjić.\nVučić: Prebaciti Radetu i Jojića u srpske sudove\nPredsednik Srbije Aleksandar Vučić je na ovu temu govorio na sednici Saveta bezbednosti UN.\n- Krivično gonjenje Radete i Jojića treba da se prebaci na pravosudne organe Republike Srbije - rekao je Vučić.\nVučić je podvukao da Srbija ozbiljno shvata obaveze u vezi sa haškim sudom i naglasio da je Srbija izručila sve optužene, uključujući najviše predstavnike političke i vojne vlasti, kao i obimnu dokumentaciju. Ipak, predsednik Srbije je podsetio da je Viši sud u Beogradu doneo odluku da nema osnova za izručenje Radete i Jojića.\n- Mi sudimo prema zakonima i propisima Republike Srbije - rekao je Vučić.\nVučić je podsetio da Francuska nije izručila Hagu Florans Artman, nekadašnju portparolku tužilaštva, jer francuski zakon ne dozvoljava izručenje francuskih državljana.\nFoto: OLAF KRAAK / EPA;\nInače, sud u Hagu je optužio Artman zbog toga što je, navodno, kao potparolka Karle del Ponte, nekadašnje glavne tužiteljke Haškog tribunala, "svesno i s predumišljajem obelodanila tajne odluke Haškog tribunala". Zbog toga joj je pretila kazna od sedam godina zatvora ili novčana kazna do 100.000 evra.\nIpak, jedno je Srbija, a drugo Francuska. Otud se postavlja pitanje može li Srbija, i koliko dugo, da poput Francuske ignoriše zahtev haškog suda?\nRadeta: Nemam ništa protiv suđenja u Srbiji\nPotpredsednica SRS Vjerica Radeta kaže da nema ništa protiv suđenja u Srbiji, smatrajući da "nigde drugde i ne može da joj se sudi". Ona tvrdi da su njene dužnosti tokom suđenja Šešelju bile pronalaženje svedoka, kontakt i razgovori s njima.\n- To je legalno i legitimno. Mislim da sam to radila jako dobro i Šešelj je bio zadovoljan. Ovo što se sada radi je pokušaj uzvraćanja udarca Šešelju - rekla je Radeta za TV "Prva".\nSAZNAJEMO: IZBORI IZMEĐU 20. MARTA I 3. APRILA Šta je dogovoreno na desetoj rundi međustranačkog dijaloga kojoj je prisustvao i predsednik Vučić\n"TO JE ONA SPRAVA SA KOJE SU BEŽALI PAJTIĆ, HRKALOVIĆ, VULETIĆ I KOKEZA" Vučić o poligrafu i krivičnoj prijavi protiv njega: Sada ćemo morati da budemo SASLUŠANI\nDanima, iako smo mi bili ti koji smo se suočili sa svim opasnostima suprotstavljanja moćnoj kriminalnoj grupi, ako i sa drugima, od Šarića pa nadalje, uspeli smo, tužba je prihvaćena, i što je najvažnije da naše ulice oslobodimo kriminalaca, rekao je predsednik Srbije Aleksandar Vučić.\nKAŽNJENI SA PO 500 EVRA Krivokapić i deo ministara u njegovoj vladi udareni po džepu i to zbog KRŠENJA ZAKONA\nZbog toga što nisu prijavili sve prihode i imovinu, Agencija za sprečavanje korupcije Crne Gore utvrdila je da su premijer Zdravko Krivokapić i većina njegovih ministara prekršili Zakon o sprečavanju korupcije.\nDržavni sekretar u Ministarstvu spoljnih poslova Nemanja Starović izjavio je večeras da bi u slučaju da Priština prekrši moratorijum, koji je deo Vašingtonskog sporazuma, Beograd reagovao odmah i broj zemlja koje bi preispitale i povukle odluku o priznjanu Kosova bio bi daleko, daleko veći u odnosu na one koje bi ga priznale.\n"KAKO RASTU BROJEVI TREBAĆE NAM OVA BOLNICA" Vučić upozorio na širenje korone i četvrti talas na jesen, najavio završetak radova u Kliničkom centru do DECEMBRA (VIDEO)\nPresednik Srbije Aleksandar Vučić, zajedno sa ministrom Lončarom, obilazi danas završne radove na rekonstrukciji i izgradnji Kliničkog centra Srbije u Beogradu.\nPremijer privremenih prištinskih institucija Aljbin Kurti izjavio je danas da će mera reciprociteta prema Beogradu biti uvedena, ali da je za to potrebna dobra priprema.\nMinistar odbrane Srbije Nebojša Stefanović izjavio je danas da stvari koje se tiču stranačkih organa ne treba raspravljati u medijima, bez obzira na demokratski proces u SNS i to što svako ima pravo na mišljenje i stav.\nVučević najavio: "Sutra podnosim krivičnu prijavu protiv Vučića"\nPovodom tvrdnji mafijaškog klana Veljka Belivuka i pojedinih političara i medija u zemlji i inostranstvu, potpredsednik Glavnog odbora SNS Miloš Vučević podneće sutra krivičnu prijavu protiv predsednika Aleksandra Vučića, saopšteno je danas iz SNS-a.


Ružić: Radimo na unapređenju položaja manjina - Minority News\nPredložene izmene i dopune Zakona o nacionalnim savetima nacionalnih manjina su „korak dalje“ u unapređenju položaja manjinskih zajednica u Srbiji i jedan od najvažnijih jer se odnosi na obrazovanje, kulturu, javno informisanje i korišćenje jezika, rečeno je juče, 16. aprila, o Nacrtu ovog zakona na okruglom stolu u Beogradu.\n„Težimo poboljšanju pozicije Nacionalnih saveta, smanjenju preterane politizacije, transparentnom finansiranju…“, rekao je Ružić i dodao da očekuje konstruktivne predloge kako bi se zakon što pre našao pred Skupštinom.\n„Pozivam sve pripadnike manjine da se upišu u poseban birački spisak i učestvuju u kreiranju politika koji se odnose na njihov položaj“, rekao je ministar.\n„Ovo je veoma dobar zakon koji je napisala Srbija za svoje stanovnike. Ohrabrujem sve da se pridruže, da radimo zajedno, to je ključno“, kazao je Oricio.\nDirektor YUCOM Milan Antonijević rekao je da je predlog novog zakona „korak dalje“, ali da je najvažnija njegova primena u praksi.\n„Mi već više od 20 godina pratimo položaj manjina i mogu dati pozitivnu ocenu o predloženim izmenama i dopunama. Akcioni plan za manjine i akcioni plan za Poglavlje 23 jasno stavlja pred Srbiju veliki broj obaveza. Nacionalni saveti imaju određene primedbe, razgovaraćemo sa njima“, rekao je Antonijević.\nOznake:\tBranko Ružić, izmene i dopune Zakona o nacionalnim savetima nacionalnih manjina, nacionalni saveti nacionalnih manjina\nODRŽANA 7. SEDNICA NACIOANLNOG SAVETA VLAHA U REPUBLICI SRBIJI\nPODRŠKA UČENICIMA TRI SREDNJE ŠKOLE KOJI NASTAVU POHAĐAJU NA SLOVAČKOM JEZIKU


Meksiko za zagrevanje - Sport - Dnevni list Danas\nPočetna » Sport » Meksiko za zagrevanje\nKošarkaši Srbije večeras (20) časova imaju poslednju proveru pred kvalifikacije za OI\nD. P.23.06.2021. 07:07\nBiće to poslednja pripremna utakmica pred početak kvalifikacionog olimpijskog turnira, koji je na programu od 29. juna do 4. jula, takođe u Beogradu. U narednih nekoliko dana selektor Igor Kokoškov trebalo bi da objavi spisak igrača sa kojima će pokušati da savlada sve rivale u borbi za plasman na Igre u Tokiju. Međutim spisak je još jednom morao da bude korigovan.\nNikola Jokić je otkazao prvi, Bogdana Bogdanovića čekaju nastupi u NBA finalu Istočne konferencije, a protiv Meksika i u kvalifikacijama neće biti ni Nemanje Nedovića. Igrač Panatinaikosa, izjavio je da i dalje oseća korona-posledice i da mu je od trenutka kada je saznao da je zaražen zabranjeno da trenira.\nJasno je da će u prijateljskom susretu sa Meksikom Kokoškov još jednom pružiti priliku za dokazivanje igračima koji su na pragu reprezentacije, ali i onim igračima koji nisu imali prebukiran raspored igranja utakmica u poslednjih mesec dana, kako bi se što pre vratili u željenu formu.\nU sladu sa aktuelnim merama Vlade Srbije zbog pandemije korona virusa, kapacitet dvorane za meč protiv Meksika biće značajno smanjen na 30 odsto.


Obraćajući se predstavnicima političkih grupa, šef Misije OEBS-a za Kosovo i Metohiju je istakao da je ovo najbrojnija misija u nekoj zemlji (najveća u istoriji OEBS-a), osnovana s ciljem ostvarivanja bezbednosti i saradnje u kriznim područjima. Iako Misija nije neposredno uključena u pregovore o statusu Kosova i Metohije, upoznata je sa tokom pregovora i čini sve da ojača i kontroliše institucije na KiM.\nŠef Misije je izneo očekivanje da će ubrzo preuzeti nadležnosti i odgovornosti od UNMIK-a i brinuti o pripadnicima svih nacionalnih zajednica, nadgledati decentralizaciju i štititi verske i kulturne objekte. Zainteresovani su za evropsku integraciju zemalja zapadnog Balkana i jačanje stabinosti i demokratije u njima.\nČlanovi delegacije interesovali su se za stavove poslaničkih grupa u vezi sa razvojem situacije na Kosovu i Metohiji i ocene o radu OEBS-a.\nU razgovoru sa predstavnicima Poslaničke grupe G17 u Narodnoj skupštini Suzanom Grubješić, Željkom Ivanjijem i Goranom Jakšićem bilo je reči o političkoj situaciji u zemlji, a posebno o nastavku pregovora o zaključivanju sporazuma o stabilizaciji i pridruživanju Evropskoj uniji. Narodni poslanici su ukazali na značaj nastavka direktnih pregovora srpske i albanske strane o Kosovu i Metohiji, naglasivši da se do rešenja mora doći kompromisom i da tim rešenjem sigurno neće biti zadovoljne obe strane.\nU razgovoru sa predstavnicima Poslaničke grupe Demokratske stranke u Narodnoj skupštini Gordanom Čomić i Draganom Šutanovcem najviše reči bilo je o unapređivanju ljudskih prava pripadnika svih zajednica na Kosovu i Metohiji, kako bi se stvorili uslovi za što brže prihvatanje evropskih vrednosti u Pokrajini. Narodni poslanici su izneli ocenu da će mnoge teškoće biti prevaziđene kada ceo zapadni Balkan bude u evropskim integracijama, a pretpostavka za to je delovanje svih zajednica na izgradnji i jačanju uzajamnog poverenja.\nPredsednik Poslaničke grupe Demokratske stranke Srbije u Narodnoj skupštini Miloš Aligrudić i predsednik Odbora za Kosovo i Metohiju Narodne skupštine Dušan Proroković ukazali su da je Kosmet i dalje konfliktno društvo i da će Misija OEBS-a još dugo morati da radi na uspostavljanju mira i stabilnosti. Bez obzira na moguće rešenje statusa, na Kosmetu je neophodno da se bezbednost održava i putem prinude, a radi zaštite fizičke bezbednosti svih koji tamo žive, a posebno Srba i drugog nealbanskog stanovništva. Posebno su naglasili da se moraju obezbediti makar elementarni uslovi za zaštitu i povratak na Kosovo i Metohiju između 200 000 i 250 000 raseljenih lica. Glavni problemi su, kako su istakli, nivo bezbednosti i ekonomska nerazvijenost.\nPo oceni poslanika, prioritetna pitanja su nastavak pregovora o statusu Kosmeta i tzv. tehničkih pregovora o pitanjanjima decentralizacije, održivog povratka raseljenih lica, zaštiti verskih i kulturnih objekata i pitanjima ekonomskog razvoja, a sva ta pitanja ne bi trebalo tretirati odvojeno.\nMeđunarodna zajednica i međunarodne organizacije trebalo bi istovremeno da šalju signal obema stranama da rade na iznalaženju kompromisa, umesto da jednostrano podržavaju albansku stranu, rekli su predstavnici Poslaničke grupe DSS u Narodnoj skupštini Srbije.


„Sve je stalo i sudovi nisu radili, tako da ljudi nisu ni zvali tokom vanrednog stanja. Jedini pozivi klijenata koje sam imao su bili zbog razvoda. Ipak, ova situacija nije bila uzrok razvoda već je sama činjenica da su ljudi više vremena provodili zajedno, u kući, dovela do toga da se više preispituju, imali su i više vremena da razmisle o problemima. Znači sada hoće da se razvedu oni čiji odnosi i pre pandemije nisu bili dobri, ali su možda bili neodlučni“, kaže za naš portal advokat Dejan Sinadinović.\n„Više me ljudi zovu sada, ali ne znam da li je to zbog vanrednog stanja ili zbog čudne pojave sezonskih razvoda. Meni se već nekoliko godina dešava da u proleće imam veći broj takvih zahteva“, kaže Veličković.\nPandemija virusa korona uticala je na sve aspekte života, pa se pokazalo da je karantin u Italiji povećao i broj onih koji čekaju na razvod, pa su neki sudovi prešli na onlajn razvod, a presude su slali mejlom. U vanrednoj situaciji u Italiji je tako postao aktuelan „onaljn razvod“.\nZbog povećanog broja zahteva za razvod, jedna firma u Tokiju je ljudima ponudila prostorije za odmor od bračnih partnera. U trenutku kada je društvenim mrežama počela da se širi fraza „korona razvod“ ta kompanija je pokrenula inicijativu da supružnici treba da se razdvoje i ponudila im prostor u kom će moći da se osame.\n„Naš cilj je da se izbegnu razvodi. Nadamo se da će se na ovaj način parovi distancirati i moći će da razmisle o svom braku. Mi obezbeđujemo prostor u kom mogu da žive i gde mogu da rade preko interneta“, rekao je portparol te firme Kosuke Amano.\n„Velika je verovatnoća da će se kvalitetne veze koje imaju potencijala učvrstiti, a veze u kojima nema zdravog ‘nas’ izgubiti“, rekao je on. Veliki broj onih koji posle vanrednog stanja žele da se razvedu ukazuje baš to – da su se mnogi izgubili u nezdravim odnosima, ali i nezdravoj atmosferi neizvesnosti, straha i napetosti.\n„Isti slučaj bio je čak i u predmetima u kojima su se tražile privremene mere, pa nekada čak i kada su se tužbe za razvod braka ticale i nasilja u porodici. Ovo je, naravno, izazvalo dodatno razočaranje stranaka u sistem, naročito kada su u pitanju zahtevi za vršenje roditeljskog prava, odnosno prava na viđanje dece. To znači da je svim strankama, čija su pitanja roditeljskog prava ostala otvorena pred sudom u trenutku proglašenja vanrednog stanja, onemogućeno da viđaju i provode vreme sa svojom decom. Može se samo zamisliti kakve su implikacije ovih odlaganja kada se, od otpočinjanja rada sudova, ročišta, koja su bila zakazana za mart i april mesec, odlažu za septembar i oktobar! Dakle, stranke su i dalje onemogućene u ostvarenju svojih prava.\nDa li ima opravdanja za ovakvo odlaganje rada sudova, u predmetima koje je zakonodavac prepoznao kao posebno osetljive i hitne, definitvno je nešto o čemu bi trebalo otvoriti posebnu temu. Naime, danas, kada se u Srbiji potencira namera da se sprovede digitalizacija rada državnih organa, opravdano je očekivati da nam i rešavanje sporova bude omogućeno putem interneta. Ovo je u nekim zemljama, uveliko razvijeno, čak i kada su u pitanju tužbe za razvod braka, čime se naša kancelarija bavila objavljujući tekst „Online razvod – potreba digitalnog društva“. Stoga, u Holandiji, Australiji, pojedinim državama SAD-a, Kanadi i Velikoj Britaniji ne biste se našli u situaciji da morate ceo život da „stavite na pauzu“ jer je uvedeno vanredno stanje.\nU Srbiji, gde su svi pokrenuti postupci stali, nije ni bilo moguće započeti nove predmete po zahtevima za razvod braka. Međutim, to ne znači da je broj ovih upita opao. Iako su za vreme vanrednog stanja mnoge stvari u svakodnevnom životu građana stale, oni su ipak našli vremena i razloga da se, bez obzira na trajanje policijskog časa, konsultuju sa advokatima o procedurama za razvod braka, svojim pravima i mogućnostima za pokretanje ovih postupaka „što pre“. Međutim, da li je karantin u bračne odnose uneo nepremostive prepreke i na površinu izneo razlike koje, u suprotnom, ne bi i same kulminirale, najverovatnije će, tek kroz neki naredni period moći da se proceni sa većom dozom izvesnosti. Iz našeg iskustva, tek desetak dana od ukidanja vanrednog stanja, zaista je rano zauzeti stav da li se broj razvoda u Srbiji povećao ili ne, kao i koji bi bili razlozi za to.\nProtekli period za pojedinca nije dovoljno dugačak za izlazak iz stresne situacije, bilo da je ona uzrokovana strahom od bolesti ili nezadovoljstvom partnerom. Razvod braka nije nešto u šta supružnici inače ulaze impulsivno, te se mnogi klijenti odlučuju za samo savetovanje, pa i postupak mirenja uz stručnu pomoć. Dakle, naše je uverenje da ćemo tek moći da damo ocenu kakve je posledice vanredno stanje ostavilo na bračne odnose“, rekla nam je advokatica Kristina Vuljaj iz advokatske kancelarije Žunić.


„Bojsen“ počeo sa radom- Subotica „lokacija iz snova“\nProjekat INCIRCLE pokazuje pozitivne rezultate\nTavankućani sami svoji poštari\nUčiteljski fakultet slavi jubilej\nRTV Subotica • Marijana Tolimir • 19. novembar 2021. • 14:25 •\nPredsednik Srbije Aleksandar Vučić prisustvovao je svečanom otvaranju nemačke fabrike „Bojsen“ koja se bavi proizvodnjom sistema za izduvne gasove. Sa više od 65 miliona evra ovo je najveća grinfild investicija u Subotici koja će u naredne tri godine zaposliti oko 500 radnika.\nIako jedina investicija koja je kasnila, ali iz opravdanih razloga zbog svetske pandemije, fabrika „Bojsen“ zvanično je počela sa radom. Najveća fabrika u inostranstvu nemačke grupacije izgrađena je upravo u Subotici - na oko 38.000 kvadratnih metara ovde će se proizvoditi visoko sofisticirane izduvne sisteme za „mercedes“ i „damler“. Grupacija „Bojsen“, koja broji 25 pogona širom sveta i zapošljava više od 5000 radnika, odlučila se baš za naš grad, jer je po rečima predsednika Rolfa Gajzela, ovde našla svoju „lokaciju iz snova“.\nAmbasador Republike Nemačke u Srbiji, Tomas Šib, istakao je da je nova fabrika primer izuzetno dobrih odnosa Nemačke i Srbije kao i da pokazuje da inevestitori dolaze da bi ostali.\nPredsednik Srbije Aleksandar Vučić je naglasio da je fabrike poput ove viđao u Nemačkoj, ali da nije verovao da ovako nešto može da postoji u Srbiji. On se zahvalio nemačkim investitorima što su uložili novac i istakao da je ponosan jer mnogi u regionu ne mogu da se pohvale ovakvom fabrikom.\n„Bojsen“ u Subotici trenutno zapošljava 80 ljudi, a planira da u sledećoj godini ostvari promet od 100 miliona evra uprkos teškim ekonomskim uslovima za autoindustriju. Pun kapacitet nameravaju da dostignu do 2024. godine.\nSubotički „Pjer“ srpski pionir za pametne kuće\nIvanišević i Simanić razgovarali o unapređenju ženskog preduzetništva\nFormiran Privredni savet Grada Subotice\nSocijalno-ekonomski savet dobio sredstva od Pokrajine\nU 2022. izgradnja fabrike za proizvodnju litijum-jonskih baterija\nSubotičkim privrednicima predstavljene razvojne mogućnosti Italije\nMoguće povećanje cena mleka i mlečnih proizvoda do kraja godine\nMinistarka privrede i ambasador Slovačke posetili „Tatravagonku Bratstvo“\nPrijava za Moju prvu platu do kraja meseca\nFiskalne kase stižu i na pijace, prodavci negoduju


NOVI NEVEROVATNI ARTYA SATOVI - Lux Life luksuzni portal: Moda, Stil, Trendovi, Kolekcije 2014...\nNOVI NEVEROVATNI ARTYA SATOVI\nUvek možete očekivati neočekivano od ArtyA, to je jedan od onih brendova koji nikada ne odustaju od novotarija u svojim kreacijama...\nViše puta smo videli kreativne preokrete ArtyA firme u proizvodnji satova. Počevši od Blood and Bullet do Sun of a Gun, neprevaziđeni Euro Mockery, opčinjavajući Liquid Dial, Rock and Roll styler do nečega veoma luksuznog napravljenog od fekalija dinosaurusa i žablje kože.\nNajnoviji dodatak njihovim kolekcijama je the Son of Sound, koji predstavlja odu nečemu tako jednostavnom – gitari. Sa svojim kućištem oblikovanim kao gitara, Son of Sound opseg ArtyA satova su elegantni umetnički predmeti koji su inkorporirali elemente gitarskog stila u sebe, kao na primer elegantne replike gitarske žice.\nSa svojim jasnim i dobro definisanim oblikom, novi opseg ArtyA sportskih satova sa prečnikom od 42mm, napravljen je od različitih vrsta čelika, titanijuma, crnog čelika i 18karatnog rose zlata. The Son of Sound ima dve varijacije, jednu sa hronografom i drugu sa duplim retrogradnim brojčanikom.\nPROČITAJTE SLEDEĆI TEKST: JEDINSTVENI MUZIČKI SAT


Pendarovski: Uz garancije prihvatamo svako rešenje BG - PR\nPendarovski: Uz garancije prihvatamo svako rešenje BG – PR\nTanjug 29. oktobra 2019. 16:43\nSKOPLJE – Predsednik Severne Makedonije Stevo Pendarovski izjavio je da će njegova zemlja prihvatiti svako rešenje do koga dođu Beograd i Priština kroz pregovore, ako međunarodna zajednica garantuje da neće uslediti domino efekat.\n„Svako rešenje do koga će doći Beograd i Priština prihvatljivo za ceo svet, prihvatljivo je i za nas kao neposredne susede, pod uslovom da imamo neke garancije od međunarodne zajednice da će se na tome završiti i da to neće izazvati domino efekat“, poručio je Pendarovski za sarajevsku Al Džaziru.\nNa konstataciju da je njegov raniji stav bio protivljenje rešenja kosovskog pitanja koje bi podrazumevalo promenu granica, Pendarovski je rekao da ono što dogovore Priština i Beograd uz snažnu podršku međunarodnih faktora, „najvećih u svetu“, mora da važi samo između obe strane, a ne da bude princip po kome će se menjati i granice drugih zemalja u regionu.\n„U načelu sam protiv ideje da se menjaju granice prateći princip etničke podele stanovništva, pogotovo na Balkanu“, naglasio je Pendarovski.\n„Mi smo direktni susedi sa najvećom etničkom zajednicom Albanaca koja živi kod nas u Severnoj Makedoniji, sa kojom imamo veliku tradiciju zajedničkog življenja, kao i sa Srbima i Albancima u bivšoj državi“, objašnjava Pendarovski.


Juče je otvoren 27. Festival evropskog filma Palić - Storyteller\nSvečanom ceremonijom u Subotici otvoren je 27. Festival evropskog filma Palić, koji će trajati do 18. septembra. Festivalski program održavaće se u bioskopskim dvoranama u Subotici i na Paliću, a biće prikazano više od 130 filmova u 15 programskih celina.\n„Tokom 26 dosadašnjih festivala najbolji evropski filmski stvaraoci ispričali su nam mnogo nezaboravnih priča na velikom platnu. Zato je od ključnog značaja da se održava i ovaj, 27. festival na Paliću. Ponosan sam na našu zemlju, pokrajinu i grad, što smo uspeli da održimo kontinuitet i nastavimo tradiciju”, izjavio je na otvaranju festivala gradonačelnik Subotice Stevan Bakić:\nMirjana Karanović / Foto: Ivica Vojnić\nPovodom dobijanja nagrade, Mirjana Karanović je rekla da je stvarno ponosna na 40 godina bavljenja ovih divnim poslom, u koji se zaljubila još dok je bila dete i čeznula da može da se na bilo koji način bavi glumom”.\n„Dobila sam mnoge nagrade u životu, ali mislim da je najveći uspeh glumca da traje. Da ta neka strast iznutra ima gde da se iskaže. Ono što jeste za mene gluma, to je produženo detinjstvo i način da svet mašte koji me je beskrajno radovao dok sam bila dete, zapravo postane svet u kome sam nastavila da živim na sceni”, dodala je naša slavna glumica.\nDanas se u Glavnom takmičarskom programu u 20h prikazuje film „Časovi persijskog” ukraijnskog reditelja Vladimira Perelmana, dok je u 22h na programu ostvarenje „Valan” mađarskog reditelja Bele Bagote. U selekciji Paralele i sudari, u 19:30 u bioskopu Abazija će na repertoaru biti filmovi „Očajanje” letonskog reditelja Karlisa Lesinša i „Prvi most” Laile Pakalnine iz Letonije. Na istom mestu u 21:30, pa programu su ostvarenja „Posluga” slovačkog reditelja Ivana Ostročovskog i austrijski film „Kraljevsko plava” Dinka Draganovića.\nU Galeriji Otvorenog univerziteta Subotica biće otvorena izložba „Svetlana Bojković – umetnost glume ili traganje za istinom“ uz prisustvo Svetlane Bojković i autora izložbe Zorana Maksimovića. Istog dana u 13 časova u bioskopu Abazija na Paliću biće otvorena izložbena postavka „Velikani srpskog glumišta” koja objedinjuje portrete velikana pozorišne scene Srbije, a čiji je autor Dragan Despot Đorđević.\nTagsfestival evropskog filma Mirjana Karanović Palić Subotica


PRIZMA Software - Knjigovodstveni program i programi za sve segmenete poslovanja\n"Omogućite svojoj kompaniji i svojim saradnicima da dostignu najviše potencijale."\nDobro došli na zvanični sajt firme Prizma Software - Niš. Ovim putem želimo da Vas upoznamo sa proizvodnim programom - paletom softverskih proizvoda namenjenih svim segmentima Vašeg poslovanja čijom upotrebom ćete postići efikasano, precizno i koordinisano poslovanje koje u krajnjem dovodi do najviših ciljeva - poslovne efikasnosti i profita.\n"Vi samo radite svoj posao a mi ćemo Vam dati alate."\nS obzirom da koristimo najsavremenije razvojne alate, u stanju smo da Vam ponudimo kompleksna informatička rešenja koja podrazumevaju ne samo upravljanje pojedinim segmentima Vašeg poslovanja već upravljanje integrisanim procesima koji podrazumevaju deljenje informacija, kako u lokalnoj mreži-intranetu, tako i na internetu. Dakle jednim istim procesom možete upravljati na nekoliko načina u zavisnosti od trenutne potrebe. Osim internih procesa, upravljaćete i prezentacionim segmentom koji će na najbolji mogući način komunicirati sa trenutnim i budućim poslovnim partnerima u okviru postojećih poslovnih procesa ili u svrhu marketinških kampanja. Svaka od softverskih aplikacija je unapređena i opremljena savremenim alatima, tako da na primer, knjigovodstveni softver nije samo puko sabiranje dugovne i potražne strane već i generator najrazličitijih izveštaja koje razume i koristi menadžment kompanije (a ne samo poznavaoci knjigovodstva) u svrhu donošenja pravovremenih i korisnih odluka.\n"Da li smatrate da Vi i Vaša kompanija zaslužujete najbolje ?"\n"Da li imate utisak da bi "nešto" moglo da poboljša i olakša Vaš rad ?"\n"Da li se osećate uskraćenim i skučenim sa sadašnjim rešenjima ?"\nZa Vaše potrebe razvili smo nekoliko pojedinačnih, ali visoko integrisanih softverskih paketa koji bi trebalo da pokriju sve segmente Vašeg poslovanja. Sigurni smo da ćete, zavisno od vrste Vaše delatnosti pronaći pripadajuće rešenje, ali Vam u svakom slučaju stojimo na raspolaganju da u uzajamnoj komunikaciji sagledamo sve specifičnosti Vaših zahteva. Knjigovodstveni program je nesumnjivo elementarna aplikacija svakog poslovnog sistema, ali pored toga posedujemo još nekoliko specijalizovanih aplikacija za različite delatnosti.\n"Svaki naš partner je jedinstven i poseban. Ne pravimo univerzalna rešenja."\nUkoliko postoji specifičan poslovni proces za čije upravljanje ste zainteresovani, potpuno smo spremni i raspoložni da isprojektujemo rešenje samo za Vas, koje ćemo takođe integrisati u Vaš jedinstveni informacioni sistem.\n"Naša rešenja su sistemska i rade sinhronizovano u svim informatičkim segmentima."\nKako je informatička i digitalna tehnologija odavno obuhvatila mnoge aspekte analognih tehničkih sistema čija je softverska obrada duboko zašla u domen našeg poslovanja, možemo vam ponuditi inženjering u oblasti projektovanja i instalacije informatičkih sistema - mreža, formiranje serverskih modula i centara kao i projektovanje i instalaciju sistema kontrole pristupa i video nadzora.\n"Uštedećemo Vam prostor, vreme i novac. - Weller Filling Systems"\nNa kraju, ali ne i najmanje važno, pomenućemo da je papirni oblik dokumenata, još uvek prisutan i važan u poslovanju kompanija. Koliko je važno upravljati dinamičkim procesima, toliko je važno i upravljati dokumentima. S obzirom da je obrada podataka u svakom obliku - naša misija, i za ovaj segment poslovanja Vam nudimo vrhunsko rešenje - Weller Filling System, renomiranog nemačkog proizvođača, čiji smo zastupnici za Srbiju i Crnu goru. Kompanija koja se proizvodnjom sistema za upravljanje papirnom dokumentacijom bavi preko 100 godina i ima preko 80 poslovnica širom sveta, nudi jedinstveni sistem koji je osvojio zlatnu nagradu u Briselu za inovativnost.\nNaša misija je da u skladu sa ekstremnim ubrzanjem poslovnih procesa u savremenom poslovanju različitih poslovnih subjekata, projektujemo poslovna rešenja koja će na, za korisnika, krajnje efikasan i jednostavan način, prikupljati sve relevantne činjenice i promene poslovnih aktivnosti i na bazi zahteva samog korisnika formirati trenutne, tačne i, pre svega korisne izveštaje. Uz to, veliku pažnju poklanjamu optimizaciji procesa i resursa, koji direktno utiču na smanjenje troškova, odnosno povećanje prihoda. Jednom rečenicom poenta je u optimalnoj upotrebljivosti naših alata i konačnom povećanju prihoda naših korisnika.\nFILOZOFIJA RAZVOJA NAŠIH APLIKACIJA\nSoftverski alati su u poslednjih 10-ak godina, zahvaljujući tehnološkom razvoju ali i razvoju filozofije poslovanja pretrpeli malu revoluciju. Naime, odavno se više od, na primer, knjigovodstvenih aplikacija, ne očekuje da samo ravnaju dugovnu i potražnu stranu, već da na osnovu baznih poslovnih promena kreiraju razne poslovne izveštaje koji će, pre svega, koristiti menadžment kompanije i na osnovu njih donositi važne poslovne odluke. Tako, na primer, u našoj knjigovodstvenoj (bolje reći poslovnoj) aplikaciji postoji veliki broj izveštaja koje mogu da koriste ljudi iz menadžmenta a da pri tom apsolutno ne moraju da poznaju ni osnove knjigovodstva.\nSada je akcenat na dinamici, optimizaciji i rezultatima, tako da su detalji o pojedinačnoj realizaciji svakog uposlenog veoma bitni, o realizaciji pojedinačnih sektora, iskazanih po jedinici pojedinačnog artikla i periodu poslovne godine. Važno je uočiti trendove a ne samo incidentne pojave, kao i poređenje u odnosu na prethodne godine, da bi se projektovalo očekivano poslovanje. Takav pristup problematici poslovanja se naziva ERP (Entrprice Resource Planning) i obuhvata sve dinamičke i statičke procese u okviru kompanije. Podaci se ukrštaju sa svih nivoa poslovanja: od nabavke, preko proizvodnje, transporta i prodaje, do organizacije proizvodnje u smislu optimizacije radnih procesa (vremena, efikasnosti, učinka). Samo sagledavanje podataka i parametara u sveobuhvatnoj korelaciji može da pruži pravu sliku poslovanja i samo se tada mogu očekivati pozitivni efekti pravovremenih poslovnih odluka.\nZa ovakvu vrstu analiza potrebni su alati koji će iz dnevnih promena, brzo i tačno formirati dinamičke izveštaje koji će ukazivati na trenutna stanja, kako bi odluke bile pravovremene i efikasne. Šta više, sada se, u svrhu skraćenja vremena od nastanka do evidencije promene odnosno povratne odluke, koriste sva sredstva komunikacije kako bi informacija putovala što je moguće kraće. U tu svrhu se koristi izveštavanje putem interneta, e-mail-a, SMS-a i sl.


Pošalji komentar - VUČIĆ SE SUTRA OBRAĆA JAVNOSTI: Teme razgovori o KiM, poseta Rusiji... | Novosti.rs\nVUČIĆ SE SUTRA OBRAĆA JAVNOSTI: Teme razgovori o KiM, poseta Rusiji...\n23. 11. 2021. u 14:02\nPREDSEDNIK Republike Srbije Aleksandar Vučić obratiće se sutra javnosti u zgradi Generalnog sekretarijata predsednika Republike na Andrićevom vencu.\nMnogo vaznih tema i svakako da vredi ispratiti obracanje predsednika\nPredstojeca poseta Rusiji od velikog znacaja za nas\nPitanje KiM,pitanje opstanka Srba u pokrajni!\nVucic uvek na vreme obavesti javnost o svim bitnim temama i desavanjima.\nRusija i Srbija danas odlično sarađuju zahvaljujući dobroj spoljnoj politici predsednika Vučića.\nSiguran sam da će svi ljudi u Srbiji ispratiti šta predsednik Vučić ima da kaže.\nSastanak sa Rusijom je najbitniji zbog protoka gasa u našoj zemlji a po nižoj ili boljoj ceni nego što imaju ostali.\nAleksandar Vučić predsednik obraćanje javnosti


Vesti online / Vesti / Svet / 50.000 izbeglica Grcima, 50.000 zapadnom Balkanu (čitaj: Srbiji)\n50.000 izbeglica Grcima, 50.000 zapadnom Balkanu (čitaj: Srbiji)\nLideri zemalja EU i Balkana postigli su dogovor o zbrinjavanju 100.000 migranata uz pomoć Ujedinjenih nacija, od čega bi na teritoriji Grčke trebalo da bude zbrinuto 50.000 ljudi, a dodatnih 50.000 migranata biće raspoređeno u centrima duž rute koja vodi preko zapadnog Balkana. Kako su BiH i Crna Gora slepo crevo same za sebe i ne važe ni za kakvu rutu ni za šta, kako su ostale balkanske zemlje oko nas u EU (u čije ime Grčka preuzima pomenuti broj izbeglica), ostajemo Makedonci i mi... Ako ima nekog na toj ruti da je nepoželjnija destinacija od nas - to je Makedonija, i eto, možda bi moglo da se pretpostavi na kojoj teritoriji bi tih 50.000 nesrećnika moglo da prezimi (mi nećemo da vam kažemo, ali jedina preostala zemlja na toj ruti je Srbija...).\nEvropa zna da smo mi već primili oko 300.000 izbeglica proteranih iz Hrvatske i s Kosova, pa računa da još 50.000 nije ništa - jednostavno, cene iskustvo\nGrčka je pristala da na njenoj teritoriji bude zbrinuto 50.000 ljudi. Od tog broja, 30.000 azilanata preuzeće vlasti u Atini, a još 20.000 biće zbrinuto u saradnji sa UNHCR-om.\nDodatnih 50.000 migranata biće raspoređeno u centrima duž rute koja vodi preko zapadnog Balkana, prema Austriji i Nemačkoj.\nMalo policijske demokratije\nDogovoreno je da se Sloveniji pošalje pomoć od 400 policajaca, koji će raditi na granici, potom da se "obeshrabri" kretanje migranata preko granica susednih zemalja bez obaveštavanja tih država i da se imenuju oficiri za kontakt koji će ostalim državama prenositi informacije o broju migranata.\nManje balkanske države upozorile su da su njihovi resursi preopterećeni usled velikog broja ljudi koji dolaze.\nRazgovori su završeni u nedelju kasno uveče, a počeli su optužbama koje su lideri 11 zemalja razmenili zbog ponašanja tokom krize, rekli su zvaničnici.\nDogovoreno je i da Grčka, Makedonija i Albanija pooštre kontrolu nad svojim spoljnim granicama. Prema akcionom planu u 17 tačaka, EU agencija za granice "Fronteks" trebalo bi da pomogne Grčkoj prilikom registracije izbeglica i migranata.\nKomšije da rade zajedno\n"Jednostrana akcija može da izazove lančanu reakciju. Zahvaćene države zato treba da razgovaraju međusobno. Komšije treba da rade zajedno duž ove rute", navodi se u zajedničkom saopštenju objavljenom posle sastanka.\nDomaćin susreta, predsednik Evropske komisije Žan-Klod Junker rekao je da je "jasno stavljeno do znanja da se mora obustaviti politika jednostavnog prelivanja ljudi".\n* Migranti zazidani u Srbiji?\n* "Srbiju posmatram kao neko mesto na autoputu gde ljudi stanu da se malo odmore"\n* Samit u Briselu: Ako ne bude akcije, EU se raspada\nSastanak je organizovan na inicijativu nemačke kancelarke Angele Merkel, kako bi se situacija duž rute kretanja migranata dovela pod kontrolu uoči zime. "Vanredna vremena zahtevaju vanredne mere", rekla je Merkelova.\nSlovenački premijer Miro Cerar, u čiju je zemlju ušlo 60.000 izbeglica za deset dana, rekao je da će "EU početi da se raspada" ako se akcija ne preduzme u roku od nekoliko dana.\n"Postoji strah da će Nemačka, a potom i Austrija, zatvoriti svoje granice, što bi dovelo do domino-efekta koji bi bio katastrofalan za Evropu", upozorio je Cerar.\nSVET Merkel: Izbeglice idu kući kad prestane rat\nSVET EU možda slomi zube na Balkanu


Osnovni cilj registrovanja preduzeća u početnoj fazi je bio u aktivnom rešavanju problema tehnološkog viška radnika Lola Korporacije (Ivo Lola Ribara – Železnik). U ovom periodu smo raspolagali ograničenim tehničko-tehnološkim mogućnostima. Oprema sa kojom smo raspolagali u to vreme nam je omogućavala proizvodnju registratora A4N, A5N i A4U. Osim toga, proizvodili smo i raznu blokovsku robu A4, A5 i A6 formata (računi, otpremnice, dostavnice, specifikacije dnevnog pazara i sl.) kao i druge pojedinačne obrasce za finansijsko-komercijalno poslovanje.\nMedjutim, u kasnijoj fazi razvoja, a naročito zahvaljujući ogromnoj finansijskoj pomoći Ministarstva ekonomije i regionalnog razvoja RS (sektora za industriju i sektora za zapošljavanje) značajno smo proširili i povećali proizvodne kapacitete, gde se naročito izdvajaju kapaciteti za proizvodnju ambalaže od hromokartona (tripleksa) gramature od 280-400 grama, ambalaže od kaširanog mikrovala, kao i transportne ambalaže od valovite lepenke.\nKada Vas neko upita možete li da uradite neki posao, recite:\n- Teodor Ruzvelt-\nHome O nama Stamparija Prehrambena Tehnicki Pregled Auto skola Servis PPA Informacije Kontakti\nSlaveg Web Design


Prvenstvo Srbije u Combat savateu, ko će u Austriju na SP? (Live stream) – U Klinchu\nU nedelju, 28.03. 2021. godine u Rumi će biti održano Prvenstvo Srbije u Combat savateu za juniore i seniore.\nTo je ujedno i izborno takmičenje za reprezentaciju, koju očekuje nastup na Svetkom prvenstvu u Austriji 26.jula.\nZbog pandemijske situacije i poštovanja mera Vlade Srbije, na ovom prvenstvu će učestvovati oko 50 takmičara iz 12 srpskih klubova. Kao i na Prvenstvu Srbije u Assaut savateu, pre dve nedelje, prijavljenih je bilo mnogo više, ali su organizatori iz omenutih razloga morali da skraćuju spisak učesnika.\n„Kao selektor reprezentacije Srbije, na ovom takmičenju moram zajedno sa saveznim trenerima Dejanom Gavrilovićem za combat savate i Miroslavom Odžićem za assault savate, već nakon takmičenja planirati ko od osvajača medalja može da nastupi na naredom velikom takmičenju, naravno ako uslovi sa Covid 19 ove godine to dozvole„, rekao je predsednik Savate Saveza Srbije Miodrag Rakić.\nVaganje je u 09h, brifing u 10h, a eliminacije počinju u 11 časova. U prvom delu će biti održano sedam eliminacionih i šest finalnih borbi u mlađim juniorima, a oko 14:30 biće održano 10 finalnih borbi u combat savateu, koje će biti izborne za sastav reprezentacije.\nKao i prethodnog puta, publike neće biti na događaju, koji ćete moći uživo da pratite na youtube kanalu U klinču.\nNa takmičenju će biti i Antidoping Agencija Republike Srbije koja će testirati sportiste.\nPokrovitelj takmičenja je Vlada Republike Srbije – Ministarstvo omladine i sporta i Opština Ruma.


Nacionalna meteorološka služba izdala je upozorenje na oluju koja će zahvatiti predeo od Istočne Pensilvanije do većeg dela Nove Engleske od utorka uveče do četvrtka ujutru, prenosi AP.\nVelike snežne padavine i snažni vetrovi mogli bi da sruše drveće koje je već oslabljeno od oluje u tom području prošle nedelje i da unište dalekovode, dodatno izazivajući stres kod stanovnika koji već danima nemaju struje.\nRadnici komunalnih službi iskoristili su toplije temperature i sunce u utorak da bi vratili struju hiljadama korisnika na severoistoku.\nPrema navodima policije u Vernonu, jedan od stanovnika Nju Džerzija Robert Vinter (63) nema struje od petka i zapretio je da će kidnapovati jednog od zaposlenih u komunalnoj službi i da će dići centralu u vazduh. On je optužen zbog iznošenja terorističkih pretnji, navodi agencija.\nU nekim oblastima očekuje se više od 30 centimetara snega, saopštila je meteorološka služba.\nNa planini Pokonos u Pensilvaniji i delovima zapadnog Masačusetsa moglo bi da napada i do 45 centimetara snega.\nU zavisnosti od putanje oluje naselja na njenom putu mogla bi da se suoče sa teškim snežnim padavinama, kišom ili sa mešavinom i jednog i drugog.\nDepartmani za transport u Filadelfiji i Bostonu napunili su kamione solju i posuli je po putevima u utorak, a neke aviokompanije su izmenile raspored letenja na aerodromima koji se nalaze na putanji nadolazeće oluje, kao što su aerodromi u Njuarku u Nju Džerziju, Filadelfiji, Bostonu i aerodrom Džon F. Kenedi (JFK) u Njujorku.\nKompanija Amtrak takođe je otkazala neke linije vozova danas, a u Filadelfiji će regionalne linije raditi po redu vožnje predviđenom za vikend.\nKako agencija navodi, mala uteha je u tonme što se, prema prognozi, ne očekuje da ova oluja izazove ogromne poplave kao ona prošle nedelje od koje se neki stanovnici Nove Engleske i Nju Džerzija još oporavljaju.\nOtvarači za flaše izazvali paniku na aerodromu\nNESREĆA U NJU DŽERZIJU Dve osobe poginule u sudaru školskog autobusa i kamiona


decembar 2021 - UKUKS\n23. decembra 2021.Aktivnosti, Priče pacijenata\nJELENA VLAHOVIĆ: VEROM U STRUČNOST LEKARA DO REMISIJE Jelena Vlahović je poreklom iz Novog Sada, vedra je, nasmejana i kako kaže, u životu ima puno sreće. Dijagnoza Kronove bolesti joj je postavljena pre deset godina. Na početku intervjua napominje kako je ona možda nezanimljiv primer jer nije imala velikih turbulencija u svojoj borbi – a\n17. decembra 2021.Aktivnosti, Galerija\nU organizaciji Hrvatskog Udruženja za Kronovu bolest i ulcerozni kolitis održana su dva WEBINARA. Prvi se odnosi na prehranu obolelih od IBD-a Drugi je o deci oboleloj od IBD u sastavu osnovnoškolskog obrazovanja Na sledećim linkovima možete pogledati snimke gore navedenih WEBINARA: Zahvaljujemo se HUCUK-u na ustupljenim linkovima.\n17. decembra 2021.Galerija, Podcast\nU četrdeset prvoj epizodi IBD podcasta gost je dr Katarina Katanić Pasovski, specijalista oftalmologije sa Vojnomedicinske akademije (VMA). Sa doktorkom smo razgovarali o simptomima, dijagnostici i lečenju manifestacija inflamatornih bolesti creva na očima. Razgovor vodila Milica Milošević sa platforme za zakazivanje pregleda u privatnoj lekarskoj praksi www.stetoskop.info Uz veliku zahvalnost dr Katarinom Katanić Pasovski na gostovanju, pozivamo vas da